Atriebēji (2012. gada filma)

"Atriebēji" (, Marvel's The Avengers, Marvel Avengers Assemble) ir 2012. gada ASV supervaroņu filma, kuras režisors ir Džošs Vedons. Filma ir balstīta uz Marvel Comics supervaroņu komandu ar tādu pašu nosaukumu. "Atriebēji" ir Marvel Cinematic Universe sestā daļa. Galvenās lomas filmā atveido Roberts Daunijs (attēlo Dzelzs vīru), Kriss Evanss (attēlo Kapteini Ameriku), Marks Rafalo (attēlo Halku), Kriss Hemsvorts (attēlo Toru), Skārleta Johansone, Džeremijs Renners, Toms Hidlstons un Semjuels Džeksons (attēlo Niku Furiju). Filmā miera uzturēšanas organizācijas V.A.I.R.O.G.S. priekšnieks Niks Furijs sapulcina Dzelzs vīru, Halku, Toru un Kapteini Amerika, lai izveidotu supervaroņu komandu, kam jācīnās pret Tora brāli Loki, kas cenšas iznīcināt Zemi.

Filmas pirmizrāde notika El Capitan Theatre, Holivudā, ASV. Filma saņēma vairākus apbalvojumus, tāpat tika nominēta vairākiem, tai skaitā Amerikas Kinoakadēmijas balvai. "Atriebēji" guva 1,51 miljardus ASV dolāru lielus ieņēmumus, un šī ir devītā visu laiku ienesīgākā filma. 2015. gadā iznāca filmas turpinājums "Atriebēji: Ultrona laikmets".


Tuomass Tarki

Tuomass Tarki (; dzimis 1980. gada 28. februārī) ir bijušais somu hokejists, vārtsargs. Karjeras laikā kļuvis par divkārtēju Somijas čempionu Oulu "Kärpät" sastāvā, divreiz atzīts par līgas labāko vārtsargu.

Viņa brālis Iro Tarki arī ir profesionāls vārtsargs.


Beidou M3

Beidou M3 ( 北斗M3; zināms arī kā Beidou DW 12) ir Ķīnas navigācijas sistēmas Beidou pavadonis, kas palaists 2012. gada aprīlī vidējā izstieptā orbītā.

Kosmiskais aparāts izgatavots uz DFH-3 platformas un ir apgādāts ar dzinējsistēmu nepieciešamās orbītas sasniegšanai.


Beidou M4

Beidou M4 ( 北斗M4; zināms arī kā Beidou DW 13) ir Ķīnas navigācijas sistēmas Beidou pavadonis, kas palaists 2012. gada aprīlī vidējā orbītā.

Kosmiskais aparāts izgatavots uz DFH-3 platformas un ir apgādāts ar dzinējsistēmu nepieciešamās orbītas sasniegšanai.


Maija Kovaļevska

Maija Kovaļevska (dzimusi Rīgā) ir latviešu operdziedātāja, soprāns.

M. Kovaļevska ir studējusi Jāzepa Vītola Latvijas Mūzikas akadēmijā. Kopš 2003. gada papildinājusi vokālās prasmes, studējot Itālijā operdīvas Mirellas Freni vadībā. Latvijas Nacionālajā operā iedziedājusi vairākas lomas. Daudzkārt uzstājusies Starptautiskajos Siguldas Opermūzikas svētkos, 2004. gadā ieguvusi Lielo Mūzikas balvu. 2006. gadā M. Kovaļevska uzvarēja pasaules opersolistu konkursā Operalia. Tajā pašā gadā debitēja arī slavenajā Ņujorkas Metropoles operā ar Mimī lomu "Bohēmā". Līdz ar to bijusi pirmā no latviešu operdziedātājām, kas uzstājusies Metropoles operā pēc Otrā pasaules kara. Uzstājusies daudzu citu valstu ievērojamās operās visā pasaulē: London Covent Garden Anglijā, La Scala Itālijā, Vīnes valsts operā Austrijā, Bayerische Staatsoper Vācijā, kā arī Teatro Degollado Meksikā, El Teatro Colón de Buenos Aires Argentīnā, Tokijas operā Japānā, Sidnejas operā Austrālijā u. c. 2016. gadā apbalvota ar Triju Zvaigžņu ordeņa III šķiru.


Kovaļevska

Kovaļevska var būt: Jekaterina Kovaļevska — Krievijas šahiste; Maija Kovaļevska — latviešu operdziedātāja, soprāns; Margarita Kovaļevska — latviešu māksliniece; Sofija Kovaļevska — krievu matemātiķe.


Jans Kornārijs

Jans Kornārijs (, ap 1500—1558) bija vācu ārsts un valodnieks, kas dzīvoja Reformācijas laikmetā un latīņu valodā pārtulkoja lielu daļu no antīko grieķu autoru medicīniskajiem tekstiem. Jaunības laikā (1523—1526) viņš strādājis par ārstu Rīgā.


Dita Lūriņa

Dita Lūriņa-Egliena (dzimusi Dita Lūriņa Liepājā) ir latviešu aktrise un teātra režisore, arī raidījumu vadītāja. Darbojas Latvijas Nacionālajā teātrī.


Lūriņa

Anta Rugāte (dzimusi Antonija Lūriņa) — latviešu žurnāliste un politiķe; Dita Lūriņa — latviešu aktrise; Marita Lūriņa-Stelmakere — latviešu aktrise.


Antons Fokers

Antons Hermanis Gerards (Entonijs) Fokers (, ; dzimis , miris ) bija mūsdienu Indonēzijā dzimis nīderlandiešu/vācu aviokonstruktors un uzņēmējs, aviokompānijas Fokker dibinātājs.

Fokers dzimis mūsdienu Indonēzijā, kafijas plantāciju īpašnieka ģimenē. Kad Antonam bija četri gadi, ģimene pārcēlās uz Eiropu un apmetās Hārlemā. Nepabeidzis vidusskolu, Antons pārcēlās uz Vāciju, kur aizrāvās ar aviāciju. 1910. gadā viņš uzkonstruēja savu pirmo lidmašīnu Fokker Spin. 1912. gadā Johannistālē (tagad Berlīnes daļa) nodibināja aviobūves kompāniju, kuru vēlāk pārcēla uz Šverīni. Pazīstamākās Fokera konstruētās lidmašīnas (Fokker E.III un Fokker Dr.I) izmantoja Vācija un tās sabiedrotie Pirmajā pasaules karā. Viens no Fokera jaunievedumiem bija mehānisms kas sinhronizēja lidmašīnas propellera kustību ar lidmašīnas ložmetēju šāviņiem, lai tas spētu šaut tieši lidmašīnas kursa virzienā. 1915. gada vasarā tas nodrošināja Vācijas aviācijas dominēšanu.

Pēc Pirmā pasaules kara Fokers pārcēlās uz Nīderlandi un nodibināja Nederlandse Vliegtuigenfabriek - kompānijas Fokker priekšteci. 20. gadsimta 20. un 30. gados kompānija Fokker dominēja tirgū, bet 1996. gadā tā bankrotēja. Pats Fokers 1922. gadā pārcēlās uz ASV un kļuva par tās pilsoni. Miris 1939. gadā.


Libca

Libca () ir pilsēta Vācijā, Mēklenburgā-Priekšpomerānijā, uz austrumiem no Šverīnes pie Eldes upes. Āmtes centrs. VDR augstlēcēja Gerda Vesiga (Gerd Wessig, 1959) dzimtā pilsēta. Pilsētā atrodas kompānijas Holsten-Brauerei alusdarītava, kas ražo alu Lübzer. Libca ir Latvijas ģenerālkomisāra Otrā pasaules kara laikā Oto Heinriha Drekslera (Otto-Heinrich Drechsler, 1895-1945) dzimtā pilsēta.


Asiņainā Strauta kauja

Asiņainā Strauta kauja notika 1675. gada 12. septembrī starp Masačūsetsas angļu kolonistiem un nipmuku sačema Muttavampa vadītajiem indiāņu karotājiem. Tā bija viena no daudzajām kaujām starp eiropiešu kolonizatoriem un Amerikas pamatiedzīvotājiem t.s. Karaļa Filipa karā 1675/76.g. Kapteiņa Lathropa vadībā ap 80 angļu zaldātu konvojēja vezumus ar kviešiem, lai nodrošinātu ar pārtiku Hadlejas garnizonu. Šaurā, purvainā vietā viņus no slēpņa pārsteidza tur paslēpušies nipmuku un pokomtuku cilts indiāņi.

Uzbrukums priekš angļiem bija pilnīgi negaidīts. Pretēji eiropiešu kara mākslai, cīnīties atklātos kaujas laukos, indiāņu karotāji piekopa partizāņu kara taktiku, - uzbrukt nelielās grupās no slēpņiem un ātri nozust mežu biežņā. Angļu vienība skaitliski bija tik liela, ka viņi jutās pārliecināti par uzbrukuma neiespējamību. Izgājusi caur biezu mežu, nodaļa nonāca pie mitra, purvaina strauta. Saprotot ka tā šķērsošana aizņems ilgāku laiku, zaldāti nolēma atpūsties un uzsvieda savas musketes uz kviešu maisiem. Daži iesāka lasīt gar strautu augošās ogas. Pēc signāla līdzās strautam paslēpušies indiāņi atklāja uguni uz konvoju. Viens no pirmajiem krita Lanthrops, ložu un bultu krustugunī no 80 zaldātiem izglābās 7-8; tāpat gāja bojā visi 17 vai 18 vezumnieki.


Goldberga (Mēklenburga)

Goldberga () ir pilsēta Vācijā, Mēklenburgā-Priekšpomerānijā, uz austrumiem no Šverīnes. Āmtes centrs. Pilsētas pievārtē 1220. gadā dibinātais Dobertīnes klosteris (Kloster Dobbertin).


Starptautiskā Darba organizācija

Starptautiskā Darba organizācija (, ILO) ir Apvienoto Nāciju Organizācijas aģentūra, kas starpvalstu līmenī pārrauga jautājumus par algām un citiem ienākumiem, bērnu darbu, bezdarbu, darba laiku, darbaspēku, streikiem un lokautiem, un par citiem ar darba ekonomiku saistītiem jautājumiem. Organizācijas galvenā mītne atrodas Šveices pilsētā Ženēvā. Starptautiskā Darba organizācija tika izveidota 1919. gada aprīlī, bet 1946. gadā tā kļuva par Apvienoto Nāciju Organizācijas aģentūru. 1969. gadā Starptautiskajai Darba organizācijai tika piešķirta Nobela miera prēmija.


Jēna

Jēna () ir universitātes pilsēta Tīringenes federālajā zemē, Vācijā. Ar iedzīvotājiem tā ir otra lielākā pilsēta Tīringenē pēc Erfurtes. Pilsēta atrodas Zāles upes krastos. Jēna pirmoreiz minēta 1182. gada dokumentā. 1926. gadā Jēnā uzbūvēja pasaulē pirmo moderno planetāriju. Pilsētā atrodas viena no desmit vecākajām universitātēm valstī — Jēnas universitāte.

Otrā pasaules kara beigās 1945. gadā pilsētu bombardēja, dzīvību zaudēja 153 cilvēki un pilsētas viduslaiku centrs tika gandrīz pilnībā nopostīts.


Laknava

Laknava (, Lakhnaū, , , ) ir pilsēta Indijas ziemeļos, Utarpradēšas štata un Laknavas apgabala administratīvais centrs. Pilsēta atrodas Indas-Gangas līdzenumā, Gangas kreisā krasta pietekas Gomati krastos. 2017. gadā Laknavā dzīvoja 3,38 miljoni iedzīvotāju, un pēc šī rādītāja tā ir 14. lielākā Indijas pilsēta. Laknava ir zināma ar savu izsmalcināto virtuvi, skaistiem dārziem un Chikankaari — izšuvumiem uz smalka auduma. Laknavā dzīvo hinduisti, musulmaņi un sikhi, tā kļuvusi par veiksmīgu daudzu kultūru apvienojuma piemēru.

Laknava ir nozīmīgs transporta mezgls. Cauri Laknavai iet automaģistrāle starp Deli un Kolkatu. Ir viena starptautiskā lidosta — Čoudhari Čarana Singha lidosta (agrāk zināma kā Amausi lidosta)


Beidou G3

Beidou G3 ( 北斗G3; zināms arī kā Beidou DW 4) ir Ķīnas navigācijas sistēmas Beidou pavadonis. Tas palaists ģeostacionārajā orbītā 2010. gada jūnijā.

Beidou G3 tika palaists 15:53 UTC ar nesējraķeti Chang Zheng 3C no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu un izvietots punktā 84 austrumu garuma. 2012. gada novembrī Beidou G3 pārvietots uz pozīciju 110,5° A.


Kraistčērča

Kraistčērča (, ) ir pilsēta Jaunzēlandē. Ar 367,7 tūkstošiem iedzīvotāju tā ir lielākā pilsēta Dienvidsalā un trešā lielākā valstī. Pilsētas angliskais nosaukums cēlies no Anglijas Kraistčērčas koledžas. Pilsētas tiesības tai tika piešķirtas 1856. gada jūlijā, tādējādi tā ir vecākā pilsēta Jaunzēlandē. 2010. gada septembrī un 2011. gada februārī pilsētu skāra divas zemestrīces (pirmā ar magnitūdu 7,1, otrā — ar 6,3), kas radīja plašus bojājumus pilsētas arhitektūrā. Kraistčērčā ir bāzēts regbija klubs Crusaders, kas ir veiksmīgākais Super Rugby sacensību klubs (septiņas uzvaras).


Bhopāla

Bhopāla (, ) ir pilsēta Indijas centrālajā daļā, Madhja Pradēšas štata administratīvais centrs. 2011. gadā pilsētā dzīvoja 1,80 miljoni iedzīvotāju, un pēc šī rādītāja tā ir 16. lielākā pilsēta Indijā. Bhopāla bija bijušās Bhopālas valsts galvaspilsēta.


Atspere

Atspere ir izstrādājums, kas izgatavots no elastīgas metāla stieples vai lentes un ko izmanto ierīcēs un mehānismos, kur nepieciešamas elastīgas deformācijas. Visbiežāk atsperi veidojošā stieple vai lente ir satīta spirāles vai skrūves līnijas formā.

Atsperes plaši izmanto pulksteņu, hronometru un citos mehānismos, vilcienu, tramvaju u.c. transporta amortizatoros un citur.

Atsperes, kas izgatavotas no metāla lentes, izmanto dažādos uzvelkamos mehānismos.


Jona

Jona (, ) ir Francijas departaments, viens no astoņiem Burgundijas-Franškontē reģiona departamentiem. Jonas administratīvais centrs ir Osēra. Departaments administratīvi tiek iedalīts trīs apgabalos (arrondissements): Osēras apgabals (Arrondissement d'Auxerre); Avalonas apgabals (Arrondissement d'Avallon); Sansas apgabals (Arrondissement de Sens).


Deviņu Vīru Ciešanas

Deviņu Vīru Ciešanas () ir piemiņas vieta Kumberlandā Rodailendā, kur Karaļa Filipa karā naragansetu indiāņi pēc uzvaras kaujā nomocīja deviņus sagūstītos angļu kolonistus. 1676. gadā uzstādītais piemiņas akmens, acīmredzot, ir vecākais veterānu memoriāls Savienotajās Valstīs.


Sansiro

Džuzepes Meacas stadions ), biežāk saukts par Sansiro (), ir futbola stadions, kas atrodas Itālijas pilsētas Milānas mikrorajonā Sansiro. Tajā mājas spēles aizvada abi spēcīgākie Milānas futbola klubi AC Milan un Internazionale Milano. Sēdvietu skaits stadionā ir . Trīs reizes šajā stadionā ir norisinājušies UEFA Čempionu līgas (agrāk Eiropas kausa) finālspēles (1965., 1970. un 2001. gadā).


Nodaļa (armija)

Nodaļa ir taktiska karaspēka apakšvienība, kurā parasti ir apmēram trīs līdz sešpadsmit karavīru. Nodaļa parasti sastāv no divām līdz trim komandām. Divas līdz četras nodaļas veido vadu. Nodaļu parasti komandē kaprālis, seržants vai virsseržants.

Nodaļas lielums un apakšvienību skaits tajā ir atkarīgs no konkrētās valsts militārās struktūras, ieroču šķiras (piemēram, izlūku, tanku, mīnmetēju u.c.). Arī Latvijas Nacionālajos Bruņotajos spēkos nodaļa ir viens no karaspēka apakšvienību veidiem.


Aunazirņi

Aunazirņi, turku zirņi jeb garbanzo pupas (Cicer arietinum) ir tauriņziežu dzimtas pākšaugi, kas tiek lietoti uzturā. Pārliecinoši visvairāk aunazirņi tiek izaudzēti Indijā. 2008. gadā Indijā ieguva 5748 tūkstošus tonnu aunazirņus, otrajā vietā atstājot Turciju ar 518 tūkstošiem tonnu aunazirņu.


Karpas

Karpu ģints (Cyprinus) ir karpu dzimtas (Cyprinidae) ģints, kas pieder īsto karpu apakšdzimtai (Cyprininae). Karpu ģints apvieno 24 sugas, no kurām vairākas ir izmirušas vai arī to izdzīvošana ir kritiski apdraudēta. Vislabāk zināmā suga ir karpa. Karpas audzē zivsaimniecībās daudzviet pasaulē, Austrāliju un Dienvidameriku ieskaitot.

Lielākā sugu dažādība sastopama Āzijas austrumos, ko uzskata par karpu ģints izcelsmes reģionu. Latvijā sastopama viena karpu ģints suga - karpa (Cyprinus carpio), kas ir iecienīta zivjaudzētavu suga. Dabiskajās Latvijas ūdenstilpēs tā ir sastopama samērā reti. Zivsaimniecībās tiek audzētas gan Eiropas karpas, gan Koi karpas.


Ginters Rals

Ginters Rals (, — ) bija vērmahta, bet pēc Otrā Pasaules kara - bundesvēra, aviācijas ass. Ginters Rals pēc notriekto lidmašīnu skaita uzskatāms par trešo labāko lidotāju asu. Notriecis 275 pretinieka lidmašīnas (272 — Austrumu frontē), no kurām 241 bija Padomju iznīcinātāji. Kopumā veicis 621 kaujas lidojumu, ticis 8 reizes notriekts un 3 reizes ievainots. Visus kaujas lidojumus veicis lidmašīnā Messerschmitt Bf 109.


Latvijas Universitātes Literatūras, folkloras un mākslas institūts

Latvijas Universitātes Literatūras, folkloras un mākslas institūts (LU LFMI) ir Latvijas Universitātes pētniecības iestāde, kas veic pētījumus literatūrzinātnē, folkloristikā un mākslas zinātnēs. Tas atrodas Latvijas Nacionālās bibliotēkas ēkas 5. stāvā.


Berimora

Drū Berimora (Drew Barrymore; dzimusi 1975. gadā) — amerikāņu aktrise un režisore; Etele Berimora (Ethel Barrymore; 1879—1959) — amerikāņu teātra, kino un radio aktrise.


Albrehts Mēklenburgs

Albrehts Mēklenburgs (, ; dzimis ap 1338. gadu, miris ) bija Zviedrijas karalis no 1364. gada līdz 1389. gadam un Mēklenburgas hercogs (kā Albrehts III) no 1384. līdz savai nāvei 1412. gadā.

Bija Mēklenburgas hercoga Albrehta II un Zviedrijas karaļa Magnusa Eriksona māsas Eifēmijas dēls. 1364. gadā ar Zviedrijas pilsētu vācu iedzīvotāju, zviedru augstmaņu, kā arī Hanzas savienības palīdzību kļuva par karali. Turpmākos astoņus gadus valstī norisinājās pilsoņu karš, jo liela daļa Zviedrijas iedzīvotāju neatbalstīja Albrehtu, un ar Dānijas un Norvēģijas atbalstu karoja pret Albrehtu. Albrehtam izdevās noturēt troni, līdz 1386. gadā viņš mēģināja ierobežot augstmaņu varu, un tika gāzts. Albrehts devās uz Pomerāniju, kur līdz mūža galam valdīja kā hercogs.


Albrehts III

Albrehts Mēklenburgs (Albrekt av Mecklenburg, ap 1338—1412) — Zviedrijas karalis, kā Albrehts III - Mēklenburgas hercogs; Albrehts III Hābsburgs (Albrecht III., 1349—1395) — Austrijas hercogs; Albrehts III Ahilless (Albrecht Achilles, 1414—1486) — Brandenburgas markgrāfs; Albrehts III Drosmīgais (Albrecht der Beherzte, 1443—1500) — Saksijas hercogs.


Bračislavs Vasiļkovičs

Bračislavs Vasiļkovičs jeb Polockas Bračislavs (, miris pēc 1254. gada) bija Vitebskas kņazs (ap 1221—1232), Polockas kņazs (1232—1254). Viņa meitas apprecējās ar Novgorodas kņazu Aleksandru Jaroslaviču (Ņevski) un lietuviešu kunigaiti Tautivilu. Savas valdīšanas beigu posmā viņš bija Lietuvas dižkunigaitijas vasalis.


Grābova

Grābova () ir pilsēta Vācijā, Mēklenburgā-Priekšpomerānijā, uz dienvidiem no Šverīnes. Āmtes centrs. Pilsētas senājā apbūvē pildrežģa būves. Pilsētā atrodas konditorejas rūpnīca Grabower Süsswaren, kuras ražotā produkcija pazīstama arī Latvijā.


Tads Labuks

Tads Labuks (, dzimis 1984. gada 10. janvārī Klaipēdā) ir lietuviešu futbolists, kurš pašlaik spēlē Rīgas "Skonto". Aizvadījis 15 spēles Lietuvas futbola izlases sastāvā.


1632. gads Latvijā

Šajā lapā ir apkopoti 1632. gada notikumi Latvijā, kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Vidzemes vēsturiskā zeme bija Zviedru Vidzemes sastāvā, bet Latgales vēsturiskā zeme Poļu Vidzemes jeb Inflantijas sastāvā.


Federiko Martiness

Eduardo Federiko Martiness Kolombo (; dzimis 1984. gada 28. novembrī) ir Urugvajas futbolists, kurš pašlaik spēlē Bolīvijas klubā Oriente Petrolero.


Maikls Tukura

Maikls Tukura (Michael Tukura; dzimis 1988. gada 19. augustā Abudžā) ir Nigērijas futbolists, kurš pašlaik spēlē Latvijas futbola Virslīgas klubā FK Ventspils.


Mēklenburgas-Štrēlicas Šarlote

Mēklenburgas-Štrēlicas Šarlote (, ; dzimusi , mirusi ) bija Mēklenburgas-Štrēlicas princese. Pēc laulībām ar karali Džordžu III 1761. gadā kļuva par Lielbritānijas karalieni. Kopš 1814. gada - arī Hannoveres karaliene.

Karalienes Šarlotes vajadzībām tika iegādāta Bakingemas pils, mūsdienās oficiālā monarhijas rezidence. Ieviesa Lielbritānijā Ziemassvētku egles tradīciju. Interesējās par botāniku, veicināja Karaliskā botāniskā dārza attīstību. Mākslas atbalstītāja (atbalstīja Johanu Kristianu Bahu un Volfgangu Amadeju Mocartu). 15 bērnu māte.


Monvīds Švarcs

Monvīds Švarcs (dzimis ) ir Latvijas politiķis, Rēzeknes novada domes priekšsēdētājs. Ievēlēts no Jaunā laika, Pilsoniskās savienības un Tautas partijas deputātu kandidātu saraksta. Finanšu pastāvīgās komitejas priekšsēdētājs, darbojas arī Teritoriālajā pastāvīgajā komitejā. Ieguvis augstāko izglītību Daugavpils Pedagoģiskajā institūtā .

Apbalvots ar Latvijas Pareizticīgās Baznīcas I šķiras Svētā svētmocekļa Rīgas arhibīskapa Jāņa medaļu.


Bruņinieku iela (Rīga)

Bruņinieku iela ir vietējas nozīmes iela Rīgā, Centra rajona Centra un Latgales priekšpilsētas Avotu apkaimēs. Tā sākas krustojumā ar Krišjāņa Valdemāra un Sporta ielu (ielas turpinājums ārpuscentra virzienā) pilsētas centra ziemeļu daļā, virzoties taisni uz centra dienvidaustrumiem, iela beidzas kā strupceļš aiz Valmieras ielas esošajā AS "Latvijas Gāze" pārvaldības teritorijā netālu no dzelzceļa līnijas Rīga—Skulte. Kopējais ielas garums — 2340 metri, visā garumā klāta ar asfalta segumu. Bruņinieku ielā notiek vienvirziena autotransporta kustība virzienā uz Krišjāņa Valdemāra ielu, vien aptuveni 90 metrus garā posmā no Vagonu ielas līdz strupceļam organizēta divvirzienu satiksme. Visā ielas garumā autotransporta satiksmei atvēlētas divas braukšanas joslas, lielākajā daļā ielas pamatā gar pāra numuru pusi ierīkotas pašvaldības maksas autostāvvietas. Ielā galvenokārt daudzstāvu īres namu apbūve un sabiedriskas nozīmes celtnes, tālākajā galā aiz Valmieras ielas — pārsvarā saimnieciska rakstura apbūve.


Dāviņi

Dāviņi (agrāk arī Birzes) ir ciems Bauskas novada Dāviņu pagastā, pagasta centrs. Izvietojies pagasta dienviddaļā pie autoceļa P88 no novada centra Bauskas un no Rīgas.

Apdzīvotā vieta izveidojusies padomju gados netālu no «Dāviņu» mājām kā padomju saimniecības «Dāviņi» un ciema padomes ciemats. Dāviņos atrodas pagasta pārvalde, bibliotēka, Teņu pasta nodaļa, Ķešu kapi.


2012. gada Giro d'Italia

2012. gada Giro d'Italia bija 95. reize, kad notika šīs sacensības. Tās sākās Dānijas pilsētā Herningā, un noslēdzās Milānā. Pilna 2012. gada sacensību trase tika paziņota iepriekšējā gada oktobrī. Pirmoreiz kopš 2007. gada sacensībām netika iekļauts individuālais brauciens ar braukšanu kalnā.

Kalnu klasifikācijas līdera krekliņa krāsa tika mainīta no zaļas uz zilu, saistībā ar sponsoru līgumu ar Banca Mediolanum, kurš tika pagarināts uz nākamajiem četriem gadiem.


Fable Heroes

Fable Heroes ir 2012. gada Fable sērijas datorspēle. To izstrādāja studija Lionhead Studios un izdeva Microsoft Studios spēļu konsolei Xbox 360. Par spēli tika paziņots un tās treileris izdots 2012. gada Xbox Spring Showcase pasākumā. Tā tika izdota 2012. gada 2. maijā par 800 Microsoft punktiem, 2012. gada Xbox Live Arcade Next Promotion ietvaros. Pārstāvot beat 'em up žanru, spēlē piedāvā jaunu spēlēšanas veidu, atšķirībā no iepriekšējām Fable spēlēm, kas pārstāvēja lomu spēļu žanru.


Vasiļjevs

Vasiļjevs (, no personvārda Vasīlijs (Васи́лий); sieviešu dzimtē Vasiļjeva (Васи́льева)) ir krievu cilmes uzvārds, devītais izplatītākais vīriešu uzvārds Latvijā (aiz Bērziņš, Ivanovs, Kalniņš, Ozoliņš, Jansons, Ozols, Liepiņš, Krūmiņš). Cilvēki ar šo uzvārdu: Aleksandrs Vasiļjevs (1958) — krievu modes vēsturnieks un kolekcionārs; Deniss Vasiļjevs (1999) — latviešu daiļslidotājs; Haralds Vasiļjevs (1952) — bijušais latviešu hokejists, hokeja treneris; Herberts Vasiļjevs (1976) — latviešu hokejists; Valērijs Vasiļjevs (Валерий Васильев; 1949—2012) — krievu hokejists.


Matjē Kārls

Matjē Kārls (; dzimis ) ir bijušais kanādiešu hokejists, spēlēja aizsarga pozīcijā. 2009.—10. gada sezonā trīs spēles aizvadījis Nacionālās hokeja līgas kluba Monreālas "Canadiens" rindās. Karjeras otrajā pusē aizvadīja vairākas sezonas Eiropas vadošajās līgās.


Lambārte

Lambārte ir ciems Bauskas novada Dāviņu pagastā. Izvietojies pagasta ziemeļdaļā Iecavas kreisajā krastā no pagasta centra Dāviņiem, no novada centra Bauskas un no Rīgas.

Apdzīvotā vieta izveidojusies pie Lambārtes luterāņu baznīcas 2,3 km uz ziemeļaustrumiem no bijušās Lambārtes muižas (Lambertshof) centra. No 1945. līdz 1954. gadam Lambārtes ciema centrs.


Kantāla

Kantāla (, ) ir Francijas departaments Overņa-Rona-Alpi reģionā. Kantālas administratīvais centrs un lielākā pilsēta ir Orijaka. Departaments administratīvi ir sadalīts trīs apgabalos (arrondissements): Orijakas apgabals (Arrondissement d'Aurillac); Moriakas apgabals (Arrondissement de Mauriac); Senflūras apgabals (Arrondissement de Saint-Flour).


Sniper Elite V2

Sniper Elite V2 ir 2012. gada takstiskā šaujamspēle, kuru izstrādājis un izdevis Rebellion Developments priekš Microsoft Windows, Xbox 360 un PlayStation 3. Tā ir pārveidojums 2005. gada spēlei Sniper Elite. Spēle notiek tajā pašā laikā un vietā, kur iepriekš - Berlīnes kauja, 1945. gada aprīlī. Spēlētājam, kā amerikāņu Stratēģisko Pakalpojumu Biroja virsniekam, ir jānogalina vai arī jāsagūsta, kas iesaistīti vācu V-2 raķešu programmā.


Kaiovu-tanoanu valodas

Kaiovu-tanoanu (arī tanoanu vai tanoanu-kaiovu) ir Ziemeļamerikas indiāņu valodu saime, kurā runāja Ņūmeksikā, Kanzasā, Oklahomā un Teksasā. 2000. gadā kaiovu-tanoanu valodas prata 9230 cilvēki.

Tivu valodās (taosu, pikuri, dienvidu tivu), tevu valodā un tovu valodā runāja Ņūmeksikas pueblu tautas. Visu šo valodu kopnosaukums ir tanoanu.

Kaiovu valodā runāja Oklahomas dienvidrietumos.


Konstantīns Bezrocis

Konstantīns Bezrocis (, , , , miris pēc 1292. gada) bija Polockas kņazs ar pārtraukumiem no 1263. līdz vismaz 1292. gadam. Viņa valdīšanas laiks sakrita ar pilsoņu karu starp dažādiem Lietuvas dižkunigaitijas valdnieka troņa pretendentiem. Zināms, ka viņš atteicās no tiesībām uz Lotigolas zemi par labu Livonijas ordenim.


Vārānasī

Vārānasī (, Vārāṇasī, ) ir pilsēta Indijas ziemeļos, Gangas upes kreisajā krastā Utarpradēšas štatā. Pilsēta ir zināma arī kā Banārasa un Kāši. Tā ir viena no vecākajām pasaules pilsētām, kas joprojām ir apdzīvota. Indijā tā ir senākā pilsēta. Vairākus gadsimtus Vārānasī bija Ziemeļindijas kultūras un reliģiskais centrs. Vārānasī ir hinduisma, budisma un džainisma svētā pilsēta. 2011. gadā Vārānasī dzīvoja 1,20 miljoni iedzīvotāju, bet tās aglomerācijā iedzīvotāju skaits sasniedza 1,44 miljonus.

26 km uz ziemeļrietumiem no Vārānasī centra atrodas Lāla Bahādura Šāstri starptautiskā lidosta.


Beidou G4

Beidou G4 ( 北斗G4; zināms arī kā Beidou DW 6) ir Ķīnas navigācijas sistēmas Beidou pavadonis, kas palaists 2010. gada oktobrī ģeostacionārajā orbītā.


Nurmiži

Nurmiži ir ciems Siguldas novada Siguldas pagastā. Izvietojies pagasta ziemeļaustrumos Nurmižupītes krastos no pagasta centra Peltēm, no novada domes Siguldā un no Rīgas.

Apdzīvotā vieta izveidojusies ap bijušās Nurmižu muižas (Nurmis) centru. Līdz 1927. gadam Nurmižu pagasta, no 1945. līdz 1951. gadam — Nurmižu ciema centrs.


Prode

Prode (; arī Prūde) ir apdzīvota vieta Augšdaugavas novada Prodes pagastā. Izvietojusies pagasta dienviddaļā Līčupes labajā krastā no pagasta pārvaldes Subatē, no novada centra Daugavpils un no Rīgas.

Apdzīvotā vieta izveidojusies pie bijušās Prodes muižas (Prohden) centra. Muižas klēts ir vietējas nozīmes kultūrvēstures piemineklis.


Tits

Tits Flāvijs Cēzars Vespasiāns Augusts (; dzimis , miris ) bija Romas impērijas imperators, kurš valdīja no 79. gada līdz savai nāvei 81. gadā. Viņš bija Flāviju dinastijas pārstāvis, kuras pamatlicējs bija viņa tēvs Vespasiāns. Pie varas nāca pēc sava tēva, imperatora Vespasiāna nāves, tā kļūstot par pirmo Romas impērijas imperatoru, kas nācis pie varas pēc sava tēva. Pirms kļūšanas par imperatoru Tits bija pazīstams kā militārais komandieris, piedalījies romiešu-jūdu karā. Viņš mira no drudža. Pēc viņa par imperatoru kļuva viņa brālis Domiciāns.

Savas valdīšanas laikā kļuva ļoti populārs gan sabiedrības, gan arī armijas aprindās. Lai arī politiski un militāri viņa valdīšanas laiks bija mierīgs, nācās saskarties ar vairākām sociālām problēmām. Kā lielākā ir minama 79. gadā notikušais Vezuva izvirdums, kas pilnība apraka Pompeju un Herkulānas pilsētas. Tits ziedoja lielas summas no impērijas kases palīdzībai izvirdumā cietušajiem pilsoņiem, kā arī personīgi divreiz apmeklēja izvirduma nopostītos Pompejus. Vienīgā ievērojamā militārā aktivitāte viņa laikā norisinājās Britānijā, kur ģenerālim Gnejam Jūlijam Agrikolam izdevās veiksmīga kampaņa Kaledonijā, kas ļāva tur izveidot vairākus jaunus fortus.


2014. gada FIFA Pasaules kausa kvalifikācija

2014. gada FIFA Pasaules kausa kvalifikācijas turnīrs noteica to 31 komandu, kas pievienojās Brazīlijas izlasei finālturnīrā 2014. gadā. Kopumā kvalifikācijā piedalījās 207 izlases. Pirmās kvalifikācijas spēles tika aizvadītas .


Soccer City

Soccer City ir futbola stadions Johannesburgā, Dienvidāfrikā. Stadions tika atklāts 1989. gadā. Te savas mājas spēles aizvada Premier Soccer League klubs Kaizer Chiefs F.C. un Dienvidāfrikas futbola izlase. Stadionā ir 94 736 vietas (lielākais stadions Āfrikā). Būvēts 1980. gados. Soccer City ir noticis 2010. gada FIFA Pasaules kauss futbolā, tai skaitā fināls, kurā Spānija uzvarēja Nīderlandi. Tāpat šeit norisinājās 1996. gada Āfrikas Nāciju kausa spēles (arī fināls). Stadiona laukums ir 105×68 m liels.


Romas olimpiskais stadions

Stadio Olimpico ir futbola stadions Romā, Itālijā. Stadions tika atklāts 1901. gadā. Te savas mājas spēles aizvada Itālijas futbola čempionāta A sērijas klubi S.S. Lazio un AS Roma, kā arī Itālijas regbija izlase. Stadionā ir 70634 vietas. Būvēts 20. gadsimta pirmajā pusē. Stadio Olimpico ir notikušas , 1975. gada Vasaras Universiāde, kā arī 1987. gada Pasaules čempionāts vieglatlētikā un Itālijas kausa futbolā finālspēles un vairāki citi starptautiskas futbola sacensības. Stadions ir daļa no Foro Italico sporta kompleksa. Stadiona laukums ir 105×68 m liels.

Neskatoties uz to, ka tas ir olimpiskais stadions, kas šķietami veltīts tikai sportam, tiek rīkoti arī muzikāli koncerti, jo īpaši Klaudio Baljoni koncerts 1998. gada 6. jūnijā, kas joprojām saglabā Olimpico apmeklētības rekordu ar kopumā vairāk nekā 100 000 skatītāju, pateicoties tam, ka estrāde atradās stadiona centrā un publika to ieskāva, piepildot visas sēdvietas.

Novērtēts kā UEFA ceturtās kategorijas stadions. Reizēm tajā tiek rīkoti koncerti un pasākumi.


Thaksins Sinavatra

Thaksins Sinavatra (ทักษิณ ชินวัตร; dzimis ) ir taizemiešu uzņēmējs un politiķis.

Viņš dibināja Advanced Info Service, kas kļuva par valsts veiksmīgāko mobilo telefonu operatoru, un tādējādi kļuva par miljardieri. T. Sinavatra iesaistījās politikā 1994. gadā, 1998. gadā dibināja partiju Thai Rak Thai. 2001. gadā notikušajās vispārējās vēlēšanās viņš kļuva par valsts premjerministru. 2006. gada septembrī viņš valsts apvērsuma laikā tika gāzts no amata. 2007. gadā kļuva par Anglijas Premjerlīgas kluba Manchester City F.C. prezidentu, līdz 2008. gadā viņu nomainīja Haldons Al Mubarāks. T. Sinavatras māsa Jingluka Sinavatra kopš 2011. gada ir valsts premjerministre (pirmā sieviete šajā amatā).


Vulverhemptonas "Wanderers"

Vulverhemptonas futbola klubs "Wanderers" () ir profesionāls Anglijas futbola klubs, kas ir bāzēts Vulverhemptonā, Anglijā. Klubs spēlē Anglijas Premjerlīgā. Tas dibināts 1877. gadā un kopš 1889. gada mājas spēles aizvada Molineux stadionā. "Wanderers" bija viens no Anglijas futbola līgas dibinātājklubiem. 1972. gadā klubs izcīnīja otro vietu UEFA kausa izcīņā, tāpat četras reizes uzvarējusi FA kausā, trīs reizes kļuvuši par Anglijas čempioniem ar uzvaru Pirmajā līgā.


2012. gada Pasaules čempionāta hokejā izlašu sastāvi

Šajā lapā ir apkopoti visu 2012. gada Pasaules čempionāta hokejā augstākās divīzijas izlašu sastāvi.


Gente—Vevelgema

Gente–Vevelgema ir šosejas riteņbraukšanas sacensības, kuras katru gadu marta beigās notiek Beļģijā. Tās tiek pieskaitītas Flandrijas klasikām un tiek uzskatītas par sprinteru klasiku līdzenā finiša reljefa dēļ. Sacensības pirmoreiz notika 1934. gadā. Tā kā sacensības notiek pavasara sākumā, bieži vien to laikā ir lietaini un vējaini laika apstākļi, līdz ar kuriem ir jāpārvar vairāki kāpumi, ieskaitot divus sarežģītus bruģētus kāpumus Kemmelberga nogāzē.


Raiens Geclafs

Raiens Geclafs (; dzimis 1985. gada 10. maijā) ir bijušais kanādiešu hokejists, centra uzbrucējs, Kanādas hokeja izlases dalībnieks. Līdz (2022) Geclafs pārstāvēja Nacionālās hokeja līgas klubu Anahaimas "Ducks", pildot arī komandas kapteiņa funkcijas.


Lašu apakškohorta

Lašu apakškohorta (Protacanthopterygii) ir viena no starspuru klases (Actinopteri) apakškohortām, kas pieder progresīvo kaulzivju kohortai (Euteleosteomorpha). Lašu apakškohortā ir 4 kārtas. Šīs grupas sugas dzīvo gan saldūdens tilpēs, gan jūrās. Senākās sugas radās apmēram pirms 150 miljoniem gadu krīta periodā vai pat juras perioda beigās.

Lašu apakškohortas sugas pamatā dzīvo mērenā klimata ūdeņos un lielākā sugu dažādība sastopama ziemeļu puslodē. Dienvidu puslodi sasniedz tikai Klusā okeāna sugas.


Lašu dzimta

Lašu dzimta (Salmonidae) ir vienīgā lašveidīgo kārtas (Salmoniformes) dzimta, kas pieder lašu apakškohortai (Protacanthopterygii). Lašu dzimtā ir apmēram 66 sugas, kas iedalītas 10 ģintīs un 3 apakšdzimtās. Tā apvieno lašus, foreles, palijas, sīgas un alatas. Visas lašveidīgās zivis nārsto saldūdenī, bet lielākā daļa sugu pamatā mājo jūrā. Šādas zivis sauc par anadromām zivīm. Pēc nārsta daudzu lašveidīgo sugu zivis iet bojā.

Lašveidīgo zivju dabīgais izplatības areāls ir ziemeļu puslode, bet tās ir introducētas daudzās vietās pasaulē, kur ir vēsi ūdeņi. Lašveidīgās zivis tiek augstu vērtētas zivsaimniecībā.


Lašu apakšdzimta

Lašu apakšdzimta (Salmoninae) ir viena no lašu dzimtas (Salmonidae) apakšdzimtām, kas apvieno lašu, foreļu, paliju un taimiņu sugas. No pārējām lašu dzimtas apakšdzimtām šī grupa atšķiras ar vairākām pazīmēm: lašiem un forelēm ir īsāka muguras spura nekā alatām, un tās ir krāsainākas nekā sīgas. Lašu apakšdzimtas zivju dabīgais izplatības areāls ir ziemeļu puslode, bet tās ir introducētas daudzās vietās pasaulē, kur ir salīdzinoši vēsi ūdeņi. Laši un foreles tiek augstu vērtēti zivsaimniecībā.


Forele

Forele — nosaukums vairākām zivju sugām un pasugām, kuras visas pieder lašu dzimtai (Salmonidae). Turklāt par forelēm mēdz saukt tikai lašu apakšdzimtas (Salmoninae) sugas zivis. Forele Latvijā var būt:

Strauta forele — taimiņa zivju pasuga; Varavīksnes forele — Klusā okeāna lašu ģints zivju suga.


Jānis Kvēps

Jānis Kvēps (dzimis Cesvainē, miris ) bija latviešu sporta ārsts.

Izglītību ieguvis Cesvaines vidusskolā un Rīgas Medicīnas institūtā. Kopš 1960. gadu beigām strādājis ar vairākiem sporta klubiem un izlasēm, tai skaitā ar Rīgas "Dinamo", bijis arī futbola klubā Liepājas "Metalurgs", tāpat strādāja ar Latvijas hokeja izlasi.

2006. gadā saņēmis balvu par mūža ieguldījumu Latvijas sportā. 2011. gadā piedalījies TV3 šovā "Dziedi ar zvaigzni. Milžu cīņas" kopā ar dziedātāju Evitu Zālīti, šovā tika sasniegts fināls. Tāpat 2011. gadā izdevis autobiogrāfiju "Es atradu sevi hokejā". 2014. gadā par nopelniem valsts labā Jānis Kvēps tika apbalvots ar Triju Zvaigžņu ordeņa trešo šķiru.


Rotera rags

Rotera rags () ir klinšains zemesrags Adelaidas salas dienvidaustrumu piekrastē pie ieejas Raidera līcī. Ragu pirmā nokartēja franču antarktiskā ekspedīcija Žana Batista Šarko vadībā 1908.—1910. gados, uzmērīja britu ekspedīcija no Horsšūailendas stacijas 1957.—1958. gadā. Nosaukta par godu Horsšūailendas un Detaijailendas staciju ģeodēzistam Džonam Roteram (John Michael Rothera). 1975. gadā zemesragā ierīkota Roteras polārstacija.


Oļegs Žatkins

Oļegs Žatkins (dzimis Ogrē) ir bijušais Latvijas futbolists.

2006. gadā viņš sāka savu futbolista karjeru FK Rīga, drīz vien debitējot Latvijas Virslīgā. 2007. gada vasarā viņš tika izīrēts FK Jūrmala, līdz sezonas beigām. Pēc FK Rīga bankrota un likvidācijas 2008. gada beigās, Oļegs Žatkins 2009. gada sākumā pievienojās reorganizētajam FK Jūrmala-VV.

2012. gada 19. maijā Oļegs Žatkins spēlēja Latvijas kausa finālā, kur viņa pārstāvētais klubs FK Jūrmala-VV atzina FK Jelgava pārākumu, kas izšķīrās 11 metru soda sitienu sērijā.


Neištate-Glēve

Neištate-Glēve () ir pilsēta Vācijā, Mēklenburgā-Priekšpomerānijā, uz dienvidiem no Šverīnes pie Eldes upes. Āmtes centrs. Rakstos pirmoreiz minēta 1248. gadā. Vecā (13. gadsimts) un Jaunā (1720, baroks, tagad viesnīca) pils. 2003. gadā pilsētas pievārti tika atklāta Vācijā pirmā ģeotermālā spēkstacija.


Ferdinands fon Lindemanis

Kārlis Luijs Ferdinands fon Lindemanis (, dzimis , miris ) bija vācu matemātiķis. Pierādījis, ka pī ir iracionāls skaitlis.

Dzimis Hannoverē, skolotāja ģimenē. Skolu apmeklēja Šverīnē. Studējis Getingenē, Erlangenē un Minhenē. Pasniedza universitātēs Vircburgā, Freiburgā un Kēnigsbergā. Lindemaņa vārdā nosaukta Lindemaņa-Veierštrāsa teorēma.


2014. gada FIFA Pasaules kausa kvalifikācija — AFC zona

2014. gada FIFA Pasaules kausa kvalifikācija — AFC zonas kvalifikācijas turnīrs noteiks tās 4 vai 5 Āzijas valstu komandas, kuras dosies uz finālturnīru Brazīlijā. 4 komandas kvalificēsies automātiski, bet piektā aizvadīs papildus play-off spēles.


Plauamzē

Plauamzē () ir pilsēta Vācijā, Mēklenburgā-Priekšpomerānijā, uz austrumiem no Parhimas pie Eldes iztekas no Plavas ezera. Āmtes centrs.


Beidou I1

Beidou I1 ( 北斗I1; zināms arī kā Beidou DW 5) ir Ķīnas navigācijas sistēmas Beidou pavadonis, kas palaists 2010. gada augustā slīpā ģeostacionārajā orbītā.

Beidou I1 tika palaists 21:30:04 UTC ar nesējraķeti Chang Zheng 3A no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu. Pavadonis izvietots slīpā ģeostacionārajā orbītā (orbitālās plaknes slīpums 55°) ap punktu 118 austrumu garuma.


Mortal Kombat (2011. gada spēle)

Mortal Kombat (plašāk zināms kā Mortal Kombat 2011 vai Mortal Kombat 9) ir 2D cīņas spēle ar 3D grafiku (2.5D) un devītā spēle Mortal Kombat sērijā. To izstrādāja NetherRealm Studios (kādreiz zināmi kā MidWay Studios) un publicēja ekskluzīvi zem Warner Bros. Interactive Entertainment licences. Spēle tika izdota PlayStation 3 un Xbox 360 2011. gada 19. aprīlī ASV un 2011. gada 21. aprīlī Eiropā. PlayStation Vita pārnesums tika izdots ASV 2012. gada 1. maijā un Eiropā 2012. gada 4. maijā.

Kaut arī spēle notiek tieši pēc Mortal Kombat: Armageddon, tā vairāk tiek fokusēta uz agrīno periodu Mortal Kombat spēļu sērijā, triloģiju Mortal Kombat, Mortal Kombat II un Mortal Kombat 3. Spēles sižetā stāstīts par to, kā Raidens cenšas izmainīt tagadni, sadarbojoties ar sevi laikā, kad viņu uzveica Shao Kahn. Izdošanas laikā Mortal Kombat saņēma pozitīvu kritiķu atzinumu, Metacritic tai aprēķināja vidējo atzīmi 85/100. Šobrīd spēle ir aizliegta Austrālijā dēļ pārliekas vardarbības un indeksēta Vācijā arī dēļ pārliekas vardarbības.


Ženēvas kantons

Ženēvas kantons (, ) ir viens no Šveices 26 kantoniem. Kantona administratīvais centrs ir Ženēva. Ženēvas kantons robežojas ar Franciju un Vo kantonu. Administratīvi sīkāk kantons dalās 46 apgabalos. 2020. gada decembrī kantonā dzīvoja apmēram 506,343 tūkstotis cilvēku.


Intrigante

"Intrigante" () ir amerikāņu seriāls, kas ir balstīts uz rakstnieces Sesīlijas fon Zigezāras izdoto grāmatu sēriju. Seriāla autori ir Džošs Švarcs un Stefānija Saveidža. "Intrigante" tika pārraidīta The CW televīzijas kanālā no līdz . Seriālam iznāca 121 sērija (sešas sezonas). Šis ir pirmais The CW seriāls, kam ir iznākušas vairāk nekā 100 sērijas.

Seriāls stāsta par bagātu jauniešu dzīvi Augšīstsaidas apkaimē, Manhatanā, Ņujorkā. Galvenās lomas tajā atveido Bleika Laivlija, Leitone Mīstere, Penns Bedžlijs, Čeiss Krofords, Teilora Momsena, Eds Vestviks, Kellija Raterforda, Matjū Sitls, Džesika Zora un Keilija Defera.

Latvijā to rādija LNT un Kanāls 2.


Vasilijs Grosmans

Vasilijs Grosmans (; dzimis kā Josifs Grosmans () , miris ) bija Ukrainas ebreju izcelsmes krievu rakstnieks. Pazīstamākais Grosmana darbs ir 1959. gadā uzrakstītais un 1980. gadā Rietumos publicētais romāns "Dzīve un liktenis".

Pēc izglītības ķīmijas inženieris. Strādāja Doneckas baseinā. 20. gadsimta trīsdesmitajos gados pievērsās raksniecībai. Otrā pasaules gada karos Sarkanās armijas avīzes "Krasnaja Zvezda" (Кра́сная звезда́) kara korespondents. Rakstījis no Maskavas, Staļingradas, Kurskas un Berlīnes. Viens no pirmajiem, kurš publicēja ziņas par nacistu nāves nometnēm. 1959. gadā pabeidza antistaļinisko romānu "Dzīve un liktenis". Manuskriptu konfiscēja VDK, bet PSKP galvenais ideologs Mihails Suslovs paziņoja Grosmanam, ka darbs varētu tikt publicēts pēc divsimt vai trīssimt gadiem.

Romāns Grosmana dzīves laikā tā arī netika publicēts. Tomēr viens romāna manuskripts bija saglabājies pie Grosmana drauga. Ar Andreja Saharova un Vladimira Voinoviča palīdzību tas tika nogādāts Rietumos, kur publicēts 1980. gadā Šveicē. PSRS tas tika publicēts 1988. gadā, pārbūves laikā.


Brīele

Brīele () ir pilsēta Vācijā, Mēklenburgā-Priekšpomerānijā, uz ziemeļaustrumiem no Šverīnes. Apkārtnē Šternbergas ezera dabas parks (Naturpark Sternberger Seenland).


Atlantijas laši

Atlantijas laši (Salmo) ir lašu dzimtas (Salmonidae) ģints, kas pieder lašu apakšdzimtai (Salmoninae). Šajā ģintī ir apmēram 40 sugas. Ģints sistemātika joprojām ir mainīga un diskutabla. Pazīstamākās sugas ir Atlantijas lasis un taimiņš, kuriem abiem ir plaša izplatība. Pārējās sugas visbiežāk ir endēmiskas kādai ūdenstilpei, vai izplatītas salīdzinoši nelielā un šaurā izplatības areālā. Ģints sugas pamatā mājo Eirāzijas reģiona ūdenstilpēs, kas saistītas ar Atlantijas okeānu. Izņēmums ir Atlantijas lasis, kurš sastopams Atlantijas okeāna ziemeļu puslodē līdz Ziemeļamerikas krastiem. Lašu sugas, kas saistītas ar Kluso okeānu, pieder citai lašu apakšdzimtas ģintij — Klusā okeāna lašu ģintij (Onchorhynchus).

Latvijas dabīgajās ūdenstilpēs sastopamas divas Atlantijas lašu ģints sugas: lasis (Salmo salar) un taimiņš (Salmo trutta). Strautos un upītēs mājo arī strauta forele (Salmo trutta fario), kas ir taimiņa saldūdens morfa. Būtu jāatzīmē fakts, ka okeānā dzīvojošais taimiņš nārsta laikā mīt vienās un tajās pašās upītēs, kurās mājo strauta forele. Abas morfas ir ģenētiski vienādas, bet zinātniekiem nav izskaidrojuma, kādēļ viena morfa nekad nepamet saldūdeni, bet otra migrē uz jūru.

Zinātniskais vārds Salmo grieķu valodā nozīmē lasis.


Latvijas Kara muzejs

Latvijas Kara muzejs ir muzejs Rīgā, kura ekspozīcija veltīta Latvijas karaspēku izveidei un kara tematikai.


Koronelfabrisjanu

Koronelfabrisjanu () ir pilsēta Brazīlijas dienvidaustrumos, Minasžeraisas štatā. 2011. gadā Koronelfabrisjanu dzīvoja 104 tūkstoši iedzīvotāju, un pēc šī rādītāja tā ir 27. lielākā pilsēta Minasžeraisas štatā. Pilēta dibināta un nosaukta par godu pulkvežleitnantam Fabrisjanu Felisbertu Karvalju de Britu (Fabriciano Felisberto Carvalho de Brito).


Lasis

Lasis jeb Atlantijas lasis (Salmo salar) ir lašu dzimtas (Salmonidae) liela auguma zivju suga, kas pieder Atlantijas lašu ģintij (Salmo). Tas mājo Atlantijas okeāna ziemeļu daļā un ar to saistītās jūrās un upēs Eiropā un Ziemeļamerikā. Cilvēki Atlantijas lasi ir introducējuši arī Klusā okeāna ziemeļrietumu piekrastēs.


Lubē krasts

Lubē krasts (, , ) ir Antarktīdas piekrastes daļa Greiema Zemes rietumos. Stiepjas no Buržuā fjorda augšgala dienvidos līdz Beljē ragam ziemeļos. Dienvidos robežojas ar Faljēra krastu, ziemeļos — ar Greiema krastu. Krasta kopējais garums ir ap . Krasta līnija stipri izrobota, daudz līču un pussalu. Krasta dienvidos ievērojamu daļu aizņem Erousmaitas pussala, ko no pārējās piekrastes atdala garais Lalemāna fjords, bet krasta ziemeļu piekrasti aizņem Darbela līcis. Līdz no piekrastes atrodas vairākas salas, ievērojamākās no kurām ir Adelaidas sala dienvidos un Bisko salas ziemeļos, ko no krasta atdala Kristela šaurums.

Krastu pirmā pētīja franču ekspedīcija Žana Batista Šarko vadībā un nosauca par godu bijušajam Francijas prezidentam (1899—1906) un ekspedīcijas aizgādnim Emīlam Lubē par Lubē Zemi. Uz nelielas saliņas pie ieejas Lalemāna fjordā no 1956. līdz 1959. gadam darbojās britu polārstacija Detaijailenda.


Locītava

Locītava () ir pārtraukts kaulu savienojums, kas nodrošina dažādu ķermeņa daļu kustību — saliekšanu, atliekšanu, pievilkšanu, atvilkšanu un griešanu. Locītavas iedala vienkāršajās locītavās (veido divi kauli) un saliktajās locītavās (veido trīs un vairāk kauli). Kustības iespējas locītavā nosaka atbilstošo kaulu virsmu formas. Kaulu virsmu veido hialīnais skrimslis, kura galvenās funkcijas ir samazināt berzi starp kauliem un amortizēt kustības. Locītavu no ārpuses apņem somiņa jeb kapsula (), bet iekšpusi veido locītavas dobums (cavum articulare), kas ir hermētiski noslēgts no apkārtējās vides.


Līdakveidīgās

Līdakveidīgās (Esociformes) ir īsto kaulzivju (Teleostei) kārta, kas pieder lašu apakškohortai (Protacanthopterygii). Šajā kārtā ir 11 sugas, kas iedalītas 2 dzimtās. Līdakveidīgo zivju kārta ir tuvu radniecīga lašveidīgajām (Salmoniformes) zivīm. Vecākās sistemātikās līdakveidīgās zivis tika iedalītas lašveidīgo zivju kārtā.

Senākās līdakveidīgās zivis parādījās apmēram krīta perioda vidū. Mūsdienu līdakveidīgās zivis mājo Ziemeļamerikā un Eirāzijā. Latvijā sastopama viena līdakveidīgo zivju suga — līdaka (Esox lucius).


Frīdrihs fon Flotovs

Frīdrihs fon Flotovs (; dzimis , miris ) bija vācu komponists. Apmēram 30 operu un 4 baletu autors. Mūsdienās visbiežāk tiek pieminēts kā operas "Marta" (Martha oder Der Markt zu Richmond, pirmatskaņojums - 1847. gadā Vīnē) autors.

Dzimis Teitendorfā, Mēklenburgā. Studēja Parīzes Konservatorijā. Ietekmējies no Obēra, Rosīni, Meierbēra, Doniceti, Alevī, vēlāk no Guno un Ofenbaha. No 1856. līdz 1863. gadam bija teātra intendants Šverīnē. Vecumdienas pavadīja Parīzē un Vīnē. Miris Darmštatē.


Mīnmetējs

Mīnmetējs ir artilērijas ierocis ar balsta plati, kas paredzēts pretinieka kājnieku, kaujas tehnikas un nocietinājumu iznīcināšanai. Mīnmetējs ir vieglais atbalsta ierocis, kurš veic apšaudi pa mērķiem, kuri neatrodas tiešā redzamībā, ar maksimālo stobra pacēlumu 85°.


Jūtu-acteku valodas

Jūtu-acteku valodas ir Ziemeļamerikas un Mezoamerikas indiāņu valodu saime, kas ietver vairāk kā 30 valodas. Tās bija plaši izplatītas ASV rietumos un Meksikā. Pipilu valoda Centrālamerikā ienāca ar migrācijas vilni no Meksikas. Sākotnēji daudzskaitlīga, tā izmirst Gvatemalā un Hondurasā un tuvu izmiršanai rietumu Salvadorā.

Valodu saimei pieder klasiskā navatlu valoda, kurā runā acteki, un tās dialekti. Mūsdienās tā ir sarunvaloda ap 1,5 miljoniem Meksikas pamatiedzīvotāju. Jūtas štats un valodu saime nosaukta jūtu cilts vārdā.


Latvijas futbola 2. līga 2011

Latvijas futbola 2. līgas 2011. gada sezonas finālsacensības notika 2011. gadā no 1. līdz 9. oktobrim. Tajā piedalījās visu reģionu uzvarētāji.


Luišs di Kamoinšs

Luišs Vašs di Kamoinšs (, , dzimis 1524. gada decembrī vai 1525. gada janvārī, miris ) bija portugāļu dzejnieks. Renesanses garā rakstījis lirisko dzeju, sonetus, satīru un komēdijas. Ievērojamākais darbs episkā poēma Os Lusíadas (1572), kurā apraksta portugāļu jūrasbraucēja Vasko da Gamas ceļojumu uz Indiju.


Nadine Gordimera

Nadine Gordimera (, dzimusi , mirusi ) bija dienvidāfrikāņu rakstniece, politiskā aktīviste.

1991. gadā saņēmusi Nobela prēmiju literatūrā. Tāpat 1974. gadā ir bijusi Bukera balvas laureāte. Viņas pazīstamākie darbi ir The Conservationist (1974) un July's People (1981). Vairāki viņas darbi aparteīda laikā tika aizliegti.

Viņas tēvs bijis ebreju pulksteņmeistars no Latvijas un Lietuvas pierobežas.


Pērla Baka

Pērla Baka (, dzimusi , mirusi ) bija amerikāņu rakstniece, skolotāja.

Viņas romāns The Good Earth (1931) bija visvairāk pārdotā grāmata ASV 1931. un 1932. gadā, par šo darbu viņa saņēma 1932. gada Pulicera balvu. 1938. gadā rakstniece saņēma Nobela prēmiju literatūrā par dzīves Ķīnā aprakstu un biogrāfiskajiem meistardarbiem. Līdz pat 1934. gadam lielāko daļu laika P. Baka pavadīja Ķīnā, kas arī bija viņas galvenais rakstīšanas temats. Ķīnā viņa mācījusi angļu literatūru vairākās universitātēs.

Pērla Baka, pazīstama arī pēc ķīniskā vārda Saja Džeņdžu (Sai Zhenzhu), amerikāņu rakstniece un noveliste, dzimusi 1892. gada 26. jūnijā misionāru ģimenē un mūža lielāko daļu pavadījusi Ķīnā. Savos memuāros viņa atcerējās "šauru, baltu, tīru vecāku presbiteriešu pasauli", kas pastāvēja līdzās "jautrajai, mīlestības pārpilnajai milzīgajai, ne sevišķi tīrīgajai ķīniešu pasaulei", un šo pasauļu starpā komunikācijas tikpat kā nav bijis. Bokseru sacelšanās laikā, kas smagi ietekmēja rakstnieces ģimeni, viņi bija spiesti steigā pārcelties uz Šanhaju, kur Pērla, apmeklējot ārzemnieku meiteņu skolu, pirmoreiz sastapusies ar eiropiešu rasistisko attieksmi pret ķīniešiem, kas viņas ģimenei bija pilnīgi sveša.

Pērlas bilingvālā sākotnējā izglītība (angliski viņu mācīja māte, bet klasisko ķīniešu valodu viņa apguva valodas speciālista vadībā) ietekmēja viņas vēlēšanos darboties Eiropas un ķīniešu kultūras dzīves tuvināšanās jomā. 1911. gadā Pērla, aizbraukusi no Šanhajas, sāka apmeklēt sieviešu koledžu Virdžīnijā ASV, ko absolvēja 1914. gadā kā Kapa Delta kluba biedrene. No 1914. līdz 1932. gadam, apstākļu spiesta (smagi slimoja viņas māte), Pērla kalpoja par presbiteriešu misionāri, kaut gan vēlāk viņas personīgie uzskati nonāca pretrunās ar baznīcas dogmām un noveda pie atkāpšanās no darbības. 1917. gadā Pērla apprecējās ar lauksaimniecības ekonomistu un misionāru Dž. Baku un uzsāka dzīvi provincē, mazpilsētā pie Huaijas upes. Šī reģiona apraksti vēlāk parādās viņas grāmatās "Labā zeme" (Good Earth) un "Dēli" (Sons). Kamēr 1924. gadā vīrs atvaļinājumu pavadīja ASV, Pērla ieguva maģistra grādu Kornela Universitātē.

Divdesmito gadu sākums Bakas ģimenei izrādījies traģisks, jo to piemeklēja gan mātes nāve, gan vienīgās dzimušās meitiņas Kerolas nedziedējamā iedzimtā slimība fenilketonūrija, ko pastiprināja militārie konflikti starp Ķīnas komunistiem un Čan Kaiši nacionālo karaspēku, kad ģimenei izdevies paglābties no nāves, pateicoties ASV karakuģim. Gadu pavadījusi Japānā, Baku ģimene atgriezās Ķīnā, Nankinas pilsētā, kur 1927. gadā Pērla sāka nopietni nodarboties ar rakstīšanu, vienlaikus turpinot strādāt algotu darbu. Viņas vēlmi stiprināja draudzība ar dažiem ievērojamiem ķīniešu rakstniekiem. Kamēr 1929. gadā Pērla apmeklēja ASV sakarā ar meitas ārstēšanu, izdevējs Ričards Volšs (Richard J. Walsh) pieņēma publikācijai viņas noveli "Austrumvējš: rietumvējš" (East Wind: West Wind). Atgriezusies Nankinā, Pērla gada laikā pabeidza romānu "Labā zeme", kas kļuva par bestselleru ASV un 1932. gadā tika apbalvots ar Pulicera balvu.

1938. gadā Pērla Baka kļuva par Nobela prēmijas laureāti literatūrā galvenokārt tieši par "Labo zemi", ko raksturoja kā "patiesu un meistarīgu zemnieku dzīves atspoguļojumu Ķīnā".

Turpmākajā dzīvē Pērla Baka aktīvi apkaroja rasismu, pievērsa pastiprinātu uzmanību jaukto asiņu bērnu liktenim Dienvidāzijā, kā arī dibināja un atbalstīja vairākus labdarības fondus, kas rūpētos par bērniem ar īpašām vajadzībām. Baka nomira 1973. gada 6. martā, novēlējusi savus īpašumus karaliskajiem fondiem, kas nodarbojās ar labdarību.

1983. gadā ASV valdība izdeva pastmarku, kas bija veltīta rakstnieces piemiņai.


Baka

Linda Baka (Linda Buck; 1947) — amerikāņu bioloģe un neirozinātniece, Nobela prēmijas laureāte; Karloss Baka (Carlos Bacca; 1986) ― kolumbiešu futbolists; Pērla Baka (Pearl Buck; 1892―1973) ― amerikāņu rakstniece, skolotāja, Nobela prēmijas laureāte.


Piejūras Sēna

Piejūras Sēna () ir Francijas departaments, viens no pieciem Normandijas reģiona departamentiem. Piejūras Sēnas administratīvais centrs ir Ruāna. Departaments administratīvi tiek iedalīts trijos apgabalos (arrondissements): Arrondissement du Dieppe; Arrondissement du Le Havre; Ruānas apgabals (Arrondissement du Rouen).


Mēna un Luāra

Mēna un Luāra () ir Francijas departaments, viens no pieciem Luāras reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Mēnas un Luāras administratīvais centrs ir Anžē. Departaments administratīvi ir sadalīts četros apgabalos (arrondissements): Anžē apgabals (Arrondissement d'Angers); Arrondissement du Cholet; Arrondissement du Saumur; Arrondissement du Segré.


Somma (departaments)

Somma () ir Francijas departaments, viens no trim Pikardijas reģiona departamentiem. Departaments nosaukts Sommas upes vārdā. Sommas administratīvais centrs ir Amjēna. Departaments administratīvi tiek iedalīts četros apgabalos (arrondissements): Arrondissement du d'Abbeville; Amjēnas apgabals (Arrondissement d'Amiens); Arrondissement du Montdidier; Arrondissement du Péronne.


Microsoft Office

Microsoft Office ir patentēts komerciāls lietojumprogrammu komplekts, kas tika izstrādāts Microsoft Windows un Mac OS X operētājsistēmām. Komplektu ieviesa Microsoft. Pirmā Office sastāvā bija iekļauts Microsoft Word, Microsoft Excel un Microsoft PowerPoint. Laika gaitā programmu klāsts ir paplašinājies.

Jaunākā versija Windows operētājsistēmai ir izdotais Office 2013, savukārt Mac OS X — izdotais Office 2011.


Pijs X

Pāvests Pijs X (; dzimis Džuzepe Melkiore Sarto () , miris ) no līdz savai nāvei bija 257. Romas pāvests, Romas Katoļu baznīcas un Vatikāna galva. Viņš kļuva par pirmo pāvestu pēc Pija V, kas tiek kanonizēts (svēto kārtā tika iecelts 1954. gadā). Pijs X noraidīja modernistu interpretācijas par katolisko doktrīnu. Viņš publicēja pirmo kanonisko likumu kodeksu, kurā tika apkopoti Baznīcas likumi vienā krājumā. Pijs X bija pastorāls pāvests, veicināja personības dievbijību. Viņš dzima Riezes pilsētā, kuras nosaukumam vēlāk tika pievienots "Pijs X" ().


Londonas metro

Londonas metro () ir metro sistēma Apvienotās Karalistes galvaspilsētā Londonā, kas sākusi darboties 1863. gadā. Londonas metro bija pirmais pasaulē. Tā sastāv no 11 līnijām, 270 stacijām. Kopējais līniju garums sasniedz 402 km, no kuriem 42% atrodas pazemē. Tā ir otra garākā metro sistēma (pēc maršruta garuma) pēc Šanhajas metro. Dienā vidēji tiek pārvadāti apmēram 3,04 miljoni pasažieru. 2007. gadā metro pakalpojumus izmantoja vairāk nekā viens miljards pasažieru, tādējādi tas bija trešais noslogotākais metro Eiropā pēc Maskavas un Parīzes. Līniju apkalpo uzņēmums Transport for London. Pašlaik apmēram 85% izmaksu tiek segtas no pasažieru veiktajiem maksājumiem par pārvadājumiem.


Šaranta

Šaranta () ir Francijas departaments, viens no divpadsmit Jaunakvitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Šarantas administratīvais centrs ir Angulēma, otra lielākā pilsēta ir Koņaka. Departaments administratīvi sīkāk dalās trijos apgabalos (arrondissements): Angulēmas apgabals (Arrondissement d'Angoulême); Arrondissement de Cognac; Arrondissement de Confolens.


Beidou I2

Beidou I2 ( 北斗I2; zināms arī kā Beidou DW 7) ir Ķīnas navigācijas sistēmas Beidou pavadonis, kas palaists 2010. gada decembrī slīpā ģeostacionārajā orbītā.

Beidou I2 tika palaists 20:20 UTC ar nesējraķeti Chang Zheng 3A no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu. Pavadonis izvietots slīpā ģeostacionārajā orbītā (orbitālās plaknes slīpums 55°) ap punktu 118 austrumu garuma.


Beidou I3

Beidou I3 ( 北斗I3; zināms arī kā Beidou DW 8) ir Ķīnas navigācijas sistēmas Beidou pavadonis, kas palaists 2011. gada aprīlī slīpā ģeostacionārajā orbītā.

Beidou I3 tika palaists 20:47 UTC ar nesējraķeti Chang Zheng 3A no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu. Pavadonis izvietots slīpā ģeostacionārajā orbītā (orbitālās plaknes slīpums 55°) ap punktu 118 austrumu garuma.


Beidou I4

Beidou I4 ( 北斗I4; zināms arī kā Beidou DW 9) ir Ķīnas navigācijas sistēmas Beidou pavadonis, kas palaists 2011. gada jūlijā slīpā ģeostacionārajā orbītā.

Beidou I4 tika palaists 21:44:28 UTC ar nesējraķeti Chang Zheng 3A no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu. Pavadonis izvietots slīpā ģeostacionārajā orbītā (orbitālās plaknes slīpums 55°) ap punktu 94 austrumu garuma.


Tičīno kantons

Tičīno kantons () ir viens no Šveices 26 kantoniem. Kantona administratīvais centrs ir Bellincona, taču tā lielākā pilsēta ir Lugāno. Kantons nosaukts pēc Tičīno upes. Tas robežojas ar Graubindenes, Ūrī, Valē kantoniem, kā arī Itālijas Pjemontas un Lombardijas reģioniem. Kopā ar daļu Graubindenes kantona veido tā saukto Šveices Itāliju. Tāpat šis ir vienīgais kantons, kur vienīgā oficiālā valoda ir itāļu. Administratīvi sīkāk kantons dalās 8 apgabalos. 2010. gada decembrī kantonā dzīvoja apmēram 333,8 tūkstoši cilvēku.


Ūrī kantons

Ūrī kantons () ir viens no Šveices 26 kantoniem. Kantona administratīvais centrs ir Altdorfa. Tas atrodas Šveices Alpos un robežojas ar Graubindenes, Tičīno, Valē, Obvaldenes, Bernes, Nidvaldenes, Švīces un Glarusas kantonu. 2020. gada decembrī kantonā dzīvoja apmēram 36,819 tūkstoši cilvēku, no kuriem apmēram 8% ir ārzemnieki. Šis ilgu laiku (līdz pat 2005.—2006. mācību gadam) bija vienīgais kantons, kur kā pirmā svešvaloda skolās bija jāmācās itāļu valoda, līdz to nomainīja angļu valoda.


Beidou I5

Beidou I5 ( 北斗I5; zināms arī kā Beidou DW 10) ir Ķīnas navigācijas sistēmas Beidou pavadonis. Tas slīpā ģeosinhronā orbītā palaists 2011. gada decembrī.

Beidou I5 tika palaists 21:07:04 UTC ar nesējraķeti Chang Zheng 3A no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu. Pavadonis izvietots slīpā ģeosinhronā orbītā (orbitālās plaknes slīpums 55°) ap punktu 95 austrumu garuma.


Alberts Šveicers

Alberts Šveicers (; dzimis , miris ) bija Vācijas, vēlāk Francijas teologs, ērģelnieks, filozofs, ārsts un medicīnas misionārs.

Viņa tēvs bija luterāņu mācītājs. 19. gadsimta beigās viņš pats kļuva par mācītāja palīgu. Ar 1906. gadā publicēto darbu Geschichte der Leben-Jesu-Forschung kļuva pazīstams teologu aprindās. 1913. gadā dibinājis slimnīcu Gabonas pilsētā Lamberēnā (Āfrika). Pašlaik tā ir viena no vadošajām slimnīcām Āfrikā izpētes jomā. 1952. gadā saņēmis Nobela miera prēmiju.


Beljē rags

Beljē rags () ir zemesrags Greiema Zemes rietumu piekrastē Antarktīdā. Atdala Greiema krastu ziemeļos no Lubē krasta dienvidos. Pirmoreiz nokartējusi franču antarktiskā ekspedīcija Žana Batista Šarko vadībā 1908.—1910. gados un nosaukusi par godu Francijas Kara flotes viceadmirālim Žanam Beljē (Jean Bellue). Zemesrags atkārtoti nokartēts Britu Greiema Zemes ekspedīcijas laikā un kļūdaini nosaukts par Evensena ragu (Cape Evensen).


Alfreds Jēkabs Bērziņš

Alfreds Jēkabs Bērziņš ( — ) bija Latvijas politiķis un sabiedrisks darbinieks. Latviešu zemnieku savienības biedrs. Bijis Latvijas sabiedrisko lietu ministrs (1937—1940) un Latvijas Olimpiskās komitejas prezidents (1938—1940). Apspiesto Eiropas tautu asamblejas (Assembly of Captive European Nations, ACEN) priekšsēdētājs (1969–1970).


Jānis Dikmanis

Jānis Dikmanis (dzimis Rīgā, miris Ņujorkā, ASV) bija pirmais Latvijas Olimpiskās komitejas prezidents, SOK loceklis.


Detaijailenda

Detaijailenda () vai Stacija W (Station W), līdz 1959. gadam zināma kā Lubēkousta (Loubet Coast Station), bija Lielbritānija polārstacija Antarktīdā. Izvietota uz Detaija salas pie ieejas Lalemāna fjordā Greiema Zemes austrumos. Izveidota 1956. gada 21. februārī. Galvenās pētījumu jomas bija ģeodēzija, kartogrāfija, ģeoloģija un meteoroloģija. Stacija tika slēgta 1959. gada 31. martā; personāls pārcelts uz Horsšūailendas staciju.

1996./1997. gada sezonā stacija un tās apkārtne tika sakopta. Stacijai piešķirts vēstures pieminekļa un speciāli aizsargājamas vietas (Nr. 83) statuss. Viens no populārajiem antarktiskā tūrisma kuģu pieturas punktiem.


Līdakas

Līdakas (Esox) ir vienīgā līdaku dzimtas (Esocidae) ģints. Šajā ģintī ir 6 mūsdienās dzīvojošas sugas. Līdaku dzimtas sugas mājo ziemeļu puslodes vēsākajos Ziemeļamerikas un Eirāzijas reģionos, sākot ar Rietumeiropu un beidzot ar Sibīriju. Latvijā sastopama viena līdaku dzimtas zivju suga — līdaka (Esox lucius). Līdakas dzīvo saldūdens tilpēs — upēs un ezeros — kā arī jūras piekrastē, īpaši upju grīvu tuvumā.


Wikinews

Wikinews ir viens no Wikimedia Foundation projektiem, kas ir balstīts uz wiki programmatūru. Tā ir tiešsaistes ziņu tīmekļa vietne. Šajā projektā atšķirībā no citiem Wikimedia Foundation projektiem ir atļauti oriģināldarbi. Oficiāli projekts tika izveidots .


Dzelkņstarzivis

Dzelkņstarzivis, dzelkņstarzivju divīzija (Acanthopterygii) ir viena no starspuru klases (Actinopteri) divīzijām, kas pieder īsto kaulzivju infraklasei (Teleostei). Dzelkņstarzivju sistemātika ir mainīga un joprojām diskutabla. Vairākas kārtas pēdējos gados ir apvienotas vai arī izveidotas jaunas. Visplašākā no visām ir asarveidīgo zivju kārta (Perciformes), kas apvieno apmēram 40% no dzelkņstarzivīm. Dzelkņstarzivīm ir raksturīga kopīga īpašība — asas un kaulainas spuras.


Wikispecies

Wikispecies ir viens no Wikimedia Foundation projektiem, kas ir balstīts uz wiki programmatūru. Tas ir tiešsaistes brīva satura katalogs ar sugām. Šis katalogs ir vairāk domāts zinātniekiem, nevis plašam cilvēku lokam. Wikispecies darbojas ar GNU Free Documentation License licenci un CC-BY-SA 3.0. Projekts tika uzsākts 2004. gada septembrī.


Wikiversity

Wikiversity ir viens no Wikimedia Foundation projektiem, kas ir balstīts uz wiki programmatūru. Tas ir tiešsaistes brīva satura portāls ar mācību materiāliem un dažādām pamācībām. Projekts tika uzsākts 2006. gada augustā. Pašlaik šis projekts pieejams angliski un vēl vairāk nekā 10 citās valodās.


Parastā žultsbeka

Parastā žultsbeka jeb rūgtā beka (Tylopilus felleus) ir Latvijā bieža beku dzimtas sēne, kuras augļķermeņi nav ēdami rūgtuma dēļ.


Fenil-2-nitropropēns

Fenil-2-nitropropēns ir ķīmiskais savienojums, kura ķīmiskā formula ir C₉H₉NO₂. Tas pieder pie aromātiskajiem nitrosavienojumiem ar nitrogrupu sānķēdē. Fenil-2-nitropropēns ir dzeltena pulverveida viela.


Asarveidīgās

Asarveidīgās jeb asarveidīgās zivis (Perciformes) ir īsto kaulzivju (Teleostei) kārta, kas pieder dzelkņstarzivju divīzijai (Acanthopterygii). 2016. gadā, balstoties uz ģenētiskajiem pētījumiem, kārtai tika veikta nozīmīga revīzija, to padarot monofilētisku. Saskaņā ar jauno sistemātiku kārta apvieno 61 zivju dzimtu, kas tiek iedalītas 9 apakškārtās.


Detaija sala

Detaija sala (, ) ir ap 850 m gara un līdz 350 m plata klinšaina saliņa Antarktīdas piekrastē. Izvietojusies pie ieejas Lalemāna fjordā 3,5 km uz ziemeļrietumiem no lielākās Andresena salas Lubē krastā. Sala izstiepta ziemeļu—dienvidu virzienā; krasta līnija stipri izrobota, piekrastē vairākas nelielas saliņas.

Salu atklāja franču antarktiskā ekspedīcija (1908—1910) Žana Batista Šarko vadībā un nosauca par godu Puntaarenasas iedzīvotājam, vaļu medību kompānijas Sociedad Ballenera Magallanes īpašniekam M. Detaijam (M. Detaille), kurš palīdzēja ar ekspedīcijas apgādi Disepšenas salā. Salas atkārtoti nokartēja britu ekspedīcija 1956. gadā un visu salu grupu nosauca par Lenta salām (Lent Islands). No 1956. līdz 1959. gadam salā darbojās britu polārstacija Detaijailenda.


Romāns Viks

Romāns Viks (Roman Wick; dzimis 1985. gada 30. decembrī) ir šveiciešu hokejists, malējais uzbrucējs, Šveices hokeja izlases dalībnieks. Pašlaik (2018) spēlē Šveices hokeja līgas klubā Cīrihes "Lions".


Stefāns Da Kosta

Stefāns Da Kosta (; dzimis 1989. gada 11. jūlijā) ir franču hokejists, centra uzbrucējs, Francijas hokeja izlases dalībnieks. Pašlaik (2020) spēlē KHL klubā Kazaņas "Ak Bars".

Profesionāls hokejists ir arī Stefāna brālis Tedī.


Ķieģeļu ielas mikrorajons

Ķieģeļu ielas rajons jeb Ķieģeļnieks ir Jēkabpils pilsētas apkaime Daugavas labajā krastā abpus Zīlānu ielai. Tā robežojas ar Krustpili, Madonas ielas rajonu un Zīlāniem. Apkaimei ir dabā skaidri noteiktas robežas, ko veido dzelzceļa līnija Rīga—Daugavpils, dzelzceļa līnija Krustpils—Rēzekne II, Oļu iela un pilsētas robeža. Sarunvalodā apkaimi visbiežāk sauc par ŽBK, kas ir vārdu salikuma "dzelzsbetona kombināts" akronīms krievu valodā. Lielākajai daļai apkaimes teritorijas raksturīga ražošanas objektu apbūve, bet Zīlānu ielas apkārtnē atrodas arī tipveida dzīvojamās apbūves kvartāli.


Edgars Kārkliņš

Edgars Kārkliņš (dzimis Rīgā) ir latviešu futbolists, kurš pašlaik (2020) spēlē Latvijas futbola 1. līgas klubā SK Super Nova.


Kārkliņš

Edgars Kārkliņš (1991) — futbolists; Ernests Kārkliņš, pseidonīms Zeltmatis (1868—1961) — skatuves mākslas pedagogs un rakstnieks; Jānis Kārkliņš: Jānis Kārkliņš (1877—1955) — tautsaimnieks, pasniedzējs; Jānis Kārkliņš (1891—1975) — dzejnieks, žurnālists un literatūrkritiķis; Kārlis Kārkliņš (1865—?) — lauksaimnieks un politiķis, Krievijas Valsts domes deputāts; Kaspars Kārkliņš (1987) — aktieris; Krišs Kārkliņš (1996) — futbolists; Ludvigs Kārkliņš (1928) — muzikologs. Nikolajs Kārkliņš (Nikolai Karklin; 1911—1999) — Igaunijas cīkstonis; Oto Kārkliņš (1883—1939) — revolucionārs; Valdemārs Kārkliņš (1906—1964) — rakstnieks un tulkotājs.


Siu valodas

Siu valodas () jeb rietumu siu valodas (Western Siouan languages) ir Ziemeļamerikas indiāņu valodu saime. Tā ir otra lielākā kontinenta pamatiedzīvotāju valodu saime aiz algonkinu valodām. Siu valodas ir radniecīgas kataubu jeb austrumu siu valodām, ar ko veido siu-kataubu valodu saimi.

Siu tautai pieder lakoti, dakoti un nakoti, taču kā valodu saime tā ir daudz plašāka un ietver arī hočunkus (vinebagus) un tiem valodas ziņā radniecīgos apsarokus. Valodu saimei piederošo cilšu zemes austrumu virzienā sniedzās līdz Virdžīnijai un dienvidu virzienā līdz Meksikas līcim.

Pirms tūkstošiem gadu siu migrēja no Ziemeļkarolīnas un Virdžīnijas uz Ohaio. Viena daļa devās tālāk lejup pa Ohaio upi uz Misisipi un Misūri, kamēr cita šķērsoja Ohaio un sasniedza Ilinoisu, Viskonsinu un Minesotu.


Vāra

Vāra () ir Francijas departaments, viens no sešiem Provansas-Alpu-Azūra krasta reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Vāras administratīvais centrs ir Tulona. Departaments administratīvi ir sadalīts trijos apgabalos (arrondissements): Arrondissement de Brignoles; Arrondissement de Draguignan; Tulonas apgabals (Arrondissement de Toulon).


Rakstāmmašīna

Rakstāmmašīna ir mehāniska vai elektromehāniska rakstīšanas ierīce, kur ar reljefas metāla zīmes krāsu lenti piespiež pie papīra, veidojot nepieciešamo burtu vai simbolu. Parasti teksts ar noteiktu burtveidolu uzreiz tiek drukāts uz papīra lapas. Rakstāmmašīnas plaši izmantoja 19. gadsimta beigās un 20. gadsimtā. Mūsdienās tās tikpat kā vairs netiek izmantotas — tās ir nomainījuši datori un printeri.


Jūda Iskariots

Jūda Iskariots () bija viens no divpadsmit Jēzus Kristus apustuļiem. Saskaņā ar Jauno Derību Jēzus jau iepriekš zināja, kurš viņu nodos un svētā vakarēdiena laikā saviem mācekļiem sacīja: "Patiesi Es jums saku: viens no jums Mani nodos" (Mateja 26:21), norādot uz apustuli Jūdu Iskariotu. Apustulis viņu nodeva augstajiem priesteriem, parādot vietu, kur naktī atradās Jēzus ar saviem mācekļiem, Ģetzemenes dārzā, Jeruzalemē. Jūda nodeva Jēzu par 30 sudraba gabaliem, no kuriem pēc tam pats atteicās. Jēzus pēc jūdu augsto priesteru rīkojuma tika sagūstīts un aizvests notiesāšanai, vēlāk pēc Romas provinces Jūdejas prefekta Poncija Pilāta rīkojuma tika vispirms šaustīts un tad piesists krustā kopā ar diviem noziedzniekiem. Jūda Iskariots savu dzīvi beidza pakaroties.

Iskariotam no Jēzus mācekļu vidus bija uzticēts pienākums glabāt mācekļu kopīgo naudu un gādāt par pārtikas un ikdienā nepieciešamā iegādi.


Lalemāna fjords

Lalemāna fjords (, ) ir ap garš un līdz plats Belinshauzena jūras līcis Antarktīdas pussalas rietumu piekrastē Antarktīdā. Līci norobežo Erousmaitas pussala rietumos un Lubē krasts austrumos. Sākas no Šarpa glečera pie Erousmaitas pussalas pamatnes dienvidos un ieplūst Kristela šaurumā ziemeļos. Krasta līnija stipri izrobota, daudz nelielu saliņu. Līcī ieplūst vairāki ledāji.

Līci 1909. gada janvārī atklāja franču antarktiskā ekspedīcija Žana Batista Šarko vadībā un nosauca par godu franču ģeogrāfam Šarlam Lalemānam (Charles Lallemand). No 1956. līdz 1959. gadam Detaija salā līča ziemeļu galā darbojās britu polārstacija Detaijailenda.


Risen 2: Dark Waters

Risen 2: Dark Waters ir vienspēlētāja fantastikas motivēta darbības lomu spēle un otrā daļa Piranha Bytes spēlei Risen. To publicējis un izplatījis Deep Silver. Risen 2 ir spēle ar pirātu motīvu, bet tā pārnes ierastos Karību reģiona pirātu motīvus uz fantastikas pasauli, kur pastāv briesmoņi, senie dievi, un Voodoo maģija.

Par spēli pirmo reizi oficiāli paziņoja Deep Silver 2010. gada 18. augustā, GameCon izstādes prese konferencē Ķelnē. Spēles oficiālā mājaslapa tika palaista 2011. gada 19. februārī. Tās Microsoft Windows versija iznāca Apvienotajā Karalistē un ASV 2012. gada aprīļa beigās, bet PlayStation 3 un Xbox 360 versija iznāca 2012. gada vasaras otrajā pusē. PC versiju izstrādā Piranha Bytes. Franču firma Wizarbox izstrādājuši abas konsoļu versijas. Risen 2 ir pirmā Risen spēle priekš PlayStation 3.


Alvars Ālto

Hugo Alvars Henriks Ālto (; dzimis , miris ) bija somu arhitekts un dizaineris.

Darbojās arhitekturā, mēbeļu jomā, ar audumiem, stikla izstrādājumiem. Vairāki viņa klienti bija industriālisti, starp populārākajiem klientiem bija Alstrēmu ģimene. A. Ālto darbojās no 1920. līdz 1970. gadiem. Stila atšķirības ir jūtamas arī viņa darbos — sākotnējos darbos redzams ziemeļu klasicisms, savukārt vēlākajos — starptautiskais modernisms. Viņš ir bijis arhitekts Paimio esošai tuberkulozes sanatorijai (pašreizējā Turku Universitātes slimnīcas daļa), Säynätsalo pilsētas zālei, Viburgas Universitātei, Villa Mairea, vienai no Masačūsetsas Tehnoloģiju institūta kopmītņu ēkām, Helsinku koncertzālei "Finlandia".


Ālto

Vīrieši Alvars Ālto (Alvar Aalto; 1898―1976) — somu arhitekts un dizaineris.

Sievietes Sāra Ālto (Saara Aalto; 1987) ― somu dziedātāja, dziesmu autore un balss akrise.


Arturs Millers

Arturs Millers (; dzimis , miris ) bija amerikāņu dramaturgs un esejists.

Viņš ir tādu pazīstamu lugu kā All My Sons, Death of a Salesman, The Crucible, A View from the Bridge autors. 1949. gadā A. Millers saņēma Pulicera balvu dramaturģijā, 1984. gadā bija Kenedija centra atzinības balvas laureāts. Laikā no 1956. līdz 1961. gadam bija precējies ar populāro aktrisi Merilinu Monro. Kopā bija precējies trīs reizes. Dramaturga māsa Džoana Koplenda ir aktrise, arī viņa meita Rebeka Millere ir aktrise, režisore un scenāriste (precējusies ar aktieri Denjelu Deju-Lūisu).

A. Millers mira 89 gadu vecumā, 56. gadadienā pēc viņa lugas Death of a Salesman pirmizrādes Brodvejā.


Korēza

Korēza () ir Francijas departaments, viens no divpadsmit Jaunakvitānijas reģiona departamentiem. Nosaukts Korēzas upes vārdā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada martā. Korēzas administratīvais centrs ir Tila, bet lielākā pilsēta — Brivlegaijārda. Departaments administratīvi sīkāk dalās trijos apgabalos (arrondissements): Tilas apgabals (Arrondissement de Tulle); Arrondissement de Brive-la-Gaillarde; Arrondissement d'Ussel.


Īzāks

Īzāks () bija Ābrahāma un Sāras vienīgais kopīgais dēls, kā arī Jēkaba un Ēzava tēvs. Viņš bija viens no Israēla tautas patriarhiem (abi pārējie bija Ābrahāms un Jēkabs). Saskaņā ar Pirmo Mozus grāmatu Ābrahāms bija 100 gadus vecs un Sāra vairs nebija reproduktīvajā vecumā, kad Īzāks piedzima. Īzāks bija vienīgais patriarhs, kura vārds netika mainīts un kurš nepameta Kanaānu. Viņš nomira 180 gadu vecumā, tādējādi viņš bija visilgāk dzīvojušais patriarhs.


Augšmarna

Augšmarna () ir Francijas departaments, viens no četriem Limuzēnas reģiona departamentiem. Departaments ir nosaukts Marnas upes vārdā, un ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Augšmarnas administratīvais centrs ir Šomo. Departaments administratīvi ir sadalīts trijos apgabalos (arrondissements): Šomo apgabals (Arrondissement de Chaumont); Arrondissement de Langres; Arrondissement de Saint-Dizier.


Endra un Luāra

Endra un Luāra () ir Francijas departaments, viens no sešiem Centra reģiona departamentiem. Departaments tika nosaukts Endras un Luāras upes vārdā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Endras un Luāras administratīvais centrs ir Tūra. Departaments administratīvi sīkāk dalās trijos apgabalos (arrondissements): Arrondissement de Chinon; Arrondissement de Loches; Tūras apgabals (Arrondissement de Tours).


Luarē

Luarē () ir Francijas departaments, viens no sešiem Centra reģiona departamentiem. Departaments tika nosaukts Luāras upes pieteka Luarē vārdā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Luarē administratīvais centrs ir Orleāna. Departaments administratīvi ir sadalīts trijos apgabalos (arrondissements): Arrondissement de Montargis; Orleānas apgabals (Arrondissement d'Orléans); Arrondissement de Pithiviers.


Aureliāns

Aureliāns (; dzimis 214. vai 215. gadā, miris 275. gadā) bija 44. Romas impērijas imperators, kurš valdīja no 270. gada līdz savai nāvei 275. gadā.

Viņš savas valdīšanas laikā sakāva alemaņus, gotus, vandaļus, sarmatus. Aurealiāns atjaunoja impērijas austrumu provinces pēc Palmirenas impērijas iekarošanas 273. gadā. Nākamajā gadā viņš iekaroja Gallu impēriju rietumos, tādējādi atkal apvienojot visu impēriju. Viņš bija Aurēlija sienas veidošanas iniciators. Tāpat pēc karadarbības ar gotiem Dākija vairs nebija impērijas sastāvā. Viņš tika nogalināts 275. gadā.


Dorisa Deja

Dorisa Deja (; dzimusi kā Dorisa Mērija Anna Kepelhola (Doris Mary Ann Kappelhoff); Sinsinati — Carmel Valley Village) bija amerikāņu aktrise, dziedātāja un dzīvnieku tiesību aizstāve.

Viņas karjera ir ilgusi gandrīz 50 gadus. Karjeru sākusi kā bigbenda dziedātāja 1939. gadā, taču kļuva pazīstama vienīgi 1944. gadā pēc dziesmas Sentimental Journey publicēšanas. Pēc grupas Les Brown & His Band of Renown pamešanas viņa uzsāka solokarjeru, sadarbojās ar Columbia Records, kas ir viņas vienīgā ierakstu kompānija. Aktrises karjeru sākusi ar galveno lomu 1948. gada filmā Romance on the High Seas. Kopumā ir filmējusies 39 filmās, izdevusi 29 albumus, pavadījusi 460 nedēļas Top 40 topos un kļuva par vienu no ASV iemīļotākajiem izklaides industrijas pārstāvjiem. Par lomu 1959. gada romantiskajā komēdijā Pillow Talk tikusi nominēta Amerikas Kinoakadēmijas balvai.


Day

Andra Deja (Andra Day; 1984) — amerikāņu dziedātāja, dziesmu autore un aktrise; Čārlijs Dejs (Charles Day; 1976) — amerikāņu aktieris, komiķis, scenārists, producents, režisors un raidierakstu vadītājs; Denjels Dejs-Lūiss (Daniel Day-Lewis; 1957) — britu-īru teātra un kino aktieris; Dorisa Deja (Doris Day; 1922—2019) — amerikāņu aktrise, dziedātāja un dzīvnieku tiesību aizstāve.


Vadībzinība

Vadībzinība, pārvaldība, vadība jeb menedžments () ir viena no uzņēmējdarbības jomām, kurā apskata uzņēmuma vai organizācijas vadīšanas spēju un iespējas, kas ietver plānošanu, organizēšanu, koordinēšanu, personāla veidošanu, motivēšanu un kontroli. Par mūsdienu vadībzinības pamatlicēju uzskata amerikāņu inženieri Frederiku Teiloru.

Literatūra. Ilgvars Forands. Menedžmenta mazā enciklopēdija.LIF. 2018. 487 lpp.ISBN 978-9934-8413-3-0.


Hibrīdauto

Hibrīdauto ir automobilis, kas ir aprīkots gan ar iekšdedzes dzinēju, gan elektrodzinēju. Pasaulē pirmais masveidā ražotais hibrīdauto ir Toyota Prius NHW10.


Īstie asari

Asaru apakškārta jeb īstie asari (Percoidei) ir asarveidīgo zivju kārtas (Perciformes) apakškārta. 2016. gadā, balstoties uz ģenētiskajiem pētījumiem, apakškārtai tika veikta nozīmīga revīzija, to padarot monofilētisku. Saskaņā ar jauno sistemātiku apakškārta apvieno 3 zivju dzimtas.


Pvpj 1110

Pvpj 1110 () ir Zviedrijas 90 mm bezatgrūdes lielgabals. Pazīstams arī kā Pv-1110 vai M1110. Bruņojumā pieņemts 1959. gadā, bet 1990. gadā, kad bija izgatavoti 1600 lielgabali, no Zviedrijas armijas bruņojuma izņemts. 300 lielgabali nonākuši Igaunijā, Lietuvā un Latvijā.

Parasti lielgabals ticis vilkts, vai montēts uz automašīnas Volvo C202. Kopš 1970. gadu beigām, ticis montēts arī uz Volvo C303 un Bandvagn 206 automašīnām.

Militārajām operācijām ziemas laikā lielgabalu varēja arī montēt uz kamanām, kuras velk divi slēpotāji.

Pvpj 1110 lielgabals ir aprīkots ar optisko tēmēkli. Saglabāts arī mehāniskais tēmēklis, paredzēts rezerves situācijām.


Teilors Finijs

Teilors Finijs (; dzimis Bolderā) ir bijušais amerikāņu riteņbraucējs. Startēja šosejas un treka sacensībās, kur specializējās individuālajā braucienā un individuālajā iedzīšanā, kur 2009. un 2010. gadā kļuva par Pasaules čempionu.


Finijs

Alberts Finijs (Albert Finney) — angļu aktieris (1936—2019); Deiviss Finijs (Davis Phinney) — ASV riteņbraucējs (dzimis 1959); Džeks Finijs (Jack Finney) — amerikāņu rakstnieks (1911—1995); Hals Finijs (Hal Finney) — amerikāņu programmētājs (1956—2014); Teilors Finijs (Taylor Phinney) — ASV riteņbraucējs (dzimis 1990); Toms Finijs (Tom Finney) — angļu futbolists (dzimis 1922); Dorians Finijs-Smits (Dorian Finney-Smith) — ASV basketbolists (dzimis 1993).


Anastasija Grigorjeva

Anastasija Grigorjeva (dzimusi Daugavpilī) ir Latvijas cīkstone, startē brīvajā cīņā. Četrkārtēja Eiropas čempione un divu Pasaules čempionāta bronzas medaļu īpašniece. Latvijas Olimpiskās vienības sastāvā kopš 2008. gada.


Attēls:Alfreds Jēkabs Bērziņš.jpg

Godprātīgas lietošanas noteikumi: Attēls ir samazināts. Attēlā redzamā persona (Alfreds Jēkabs Bērziņš) ir mirusi. Attēla publicēšana Vikipēdijā nerada zaudējumus tā autoram.


Latvijas Republikas sabiedrisko lietu ministru uzskaitījums

Šajā uzskaitījumā apkopoti Latvijas Republikas sabiedrisko lietu ministri, kas bija Latvijas Republikas Ministru kabineta locekļi. Šis amats tika izveidots 1937. gadā un likvidēts līdz ar Latvijas okupāciju un inkorporāciju PSRS 1940. gadā. Sabiedrisko lietu ministrs nodarbojās ar propagandas veidošanu un publicēšanu.


100 mm lauka lielgabals M1944 (BS-3)

BS-3 jeb 1944. gada paveida 100 mm lauka lielgabals ir Padomju Savienības 100 mm prettanku un lauka lielgabals. Lielgabals tika konstruēts Otrā pasaules kara beigās un palika bruņojumā līdz 1950. gadu vidum, kad to 1955. gadā aizstāja ar T-12 prettanku lielgabalu un D-48 prettanku lielgabalu. BS-3 lielgabals tika arī eksportēts uz citām valstīm, no kurām vairākās ir bruņojumā arī šobrīd. Daļa no BS-3 lielgabaliem vēl joprojām glabājas Krievijas armijas noliktavās.


Vidar klases mīnu licējs

Vidar klases mīnu licēji ir divi Norvēģijā ražoti kuģi — Vidar un Vale — kuri tika izgatavoti 1977. gadā Norvēģijas Jūras spēku vajadzībām.

Kuģi šobrīd atrodas Lietuvas Jūras spēku un Latvijas Jūras spēku dienestā.


Asaru ģints

Asaru ģints (Perca) ir asaru dzimtas (Percidae) saldūdens zivju ģints. Šajā ģintī ir 3 sugas, no kurām viena mājo Eiropā, divas Āzijā un viena Ziemeļamerikā. Asari mājo ezeros, dīķos, upēs un upju grīvās. Tie barojas ar mazākām zivtiņām, vēžveidīgajiem, kukaiņu kāpuriem un kukaiņiem. Latvijā sastopams Eiropas asaris jeb vienkārši asaris, kas Latvijas ūdenstilpēs ir bieži sastopama zivs Visas asaru sugas ir iecienīts makšķernieku loms, kā arī tām tiek veikta rūpnieciskā nozveja.


Ķīšu ģints

Ķīšu ģints (Gymnocephalus) ir asaru dzimtas (Percidae) saldūdens zivju ģints. Šajā ģintī ir 5 sugas. Tās pamatā mājo Eiropas ūdenstilpēs. Izņēmums ir ķīsis (Gymnocephalus cernuus), kas sastopams arī Āzijā. Latvijas teritoriālajos ūdeņos mīt viena ķīšu ģints suga - ķīsis (Gymnocephalus cernuus).


Metālkors

Metālkors () ir smagā metāla apakšžanrs, kurā ir dažādi iekļauti smagā pankroka elementi. Termins radās 1990. gadu vidū, kad par metālkoru sāka dēvēt tādu grupu kā Earth Crisis, Deadguy un Integrity mūziku. Mūsdienās metālkora žanrā spēlē vairākas samērā populāras smagās mūzikas grupas kā Killswitch Engage, Underoath, All That Remains, Trivium, As I Lay Dying, Bullet for My Valentine, The Devil Wears Prada, Asking Alexandria.


Karaļa Filipa karš

Karaļa Filipa karš (saukts arī par Pirmo Indiāņu karu, Metakometa karu vai Metakometa sacelšanos) bija bruņots konflikts starp Ziemeļamerikas pamatiedzīvotājiem mūsdienu Jaunanglijā un angļu kolonistiem un viņu indiāņu sabiedrotajiem. Karš nosaukts tā galvenā indiāņu vadoņa, sačema Metakometa vārdā, pazīstama arī kā "Karalis Filips". Majora Benjamina Čērča vadībā angļi un sabiedrotie indiāņi karā guva virsroku un 1676. gada 12. augustā nogalināja Metakometu. Karš turpinājās Jaunanglijas ziemeļos (galvenokārt Menā) līdz 1678. gada aprīlim.

Karš bija vispostošākā nelaime Jaunanglijas kolonijai 17. gadsimtā. Indiāņu karotāji veica uzbrukumus vairāk kā pusei kolonijas pilsētu. Nedaudz vairāk kā gada laikā tika nopostītas 12 reģiona pilsētas, liela daļa cietušas. Kolonijas ekonomika sagrauta, un liela daļa tās iedzīvotāju gājuši bojā, ieskaitot desmito daļu karam derīgo vīriešu. Vēl traģiskāks tas bija indiāņu ciltīm. No 10 000 pamatiedzīvotājiem tika nogalināti ap 3000. Proporcionāli iedzīvotāju skaitam tas bija viens no asiņainākajiem un postošākajiem kariem Ziemeļamerikas vēsturē.


Priekšdziedzeris

Priekšdziedzeris jeb prostata () ir nepāra vīrišķais reproduktīvās sistēmas dziedzeris, kas atrodas starp urīnpūsli un taisno zarnu, un ir vairumam zīdītāju. Prostata ir blīvas konsistences orgāns un tai ir kastaņveida forma. Caur šo dziedzeri iet urīnizvadkanāla sākuma daļa, un tās dobumā atveras prostatas dziedzeru izvadi. Priekšdziedzera izdalītais sekrēts veicina spermatozoīdu kustīgumu. Dziedzera garums ir aptuveni 3—4 cm, bet platums 3—5 cm. Izplatītākās priekšdziedzera slimības ir prostatas adenoma un prostatas vēzis.


WALL-E (spēle)

WALL-E ir datorspēle, kas balstīta uz tāda paša nosaukuma filmu. Spēli izstrādājis un publicējis THQ dažādām platformām. ASV spēle tika izdota 2008. gada 24. jūnijā, Eiropā 2008. gada 4. jūlijā un Austrālijā 2008. gada 4. septembrī. Spēle tika izdota arī Japānā 2008. gada 11. decembrī, taču Microsoft Windows un Xbox 360 versijas netika oficiāli izdotas.

WALL-E kritiķu vidū tika vērtēta samērā labi. Pēc kritiķu uzskatiem spēles PSP versija bija vislabākā, mājaslapā Metacritic savācot 64 no 100 punktiem. Kaut arī pārējās spēles versijas tika kritizētas, IGN uzslavēja spēles PSP versiju, sakot, ka tā ir viena no labākajām filmu spēlēm pēdējā laikā.

Galvenais animācijas vadītājs datorspēlei bija Marks Vulkano, iepriekš strādājis Sony Pictures Imageworks, kur viņš darbojās kā galvenais filmu tēlu animētājs, piemēram, filmai Beowulf un citām. Pirms darba Imageworks viņš strādāja kā animācijas vadītājs un pārraugs Big Idea Entertainment seriālam VeggieTales.


2012. gada Latvijas čempionāts šahā

2012. gada Latvijas šaha čempionāts - Latvijas šaha čempionāts vīriešiem un sievietēm, kas notika no 29. aprīļa līdz 5. maijam 2012. gadā Rīgā Mihaila Tāla šaha klubā (Vaļņu iela 9, 3. stāvs).


Unguri (Raiskuma pagasts)

Unguri (agrāk arī Ungurmuiža) ir apdzīvota vieta Cēsu novada Raiskuma pagastā. Izvietojusies pagasta rietumos Ungura ezera ziemeļu krastā pie autoceļa P14 no pagasta centra Raiskuma, no novada centra Cēsīm un no Rīgas.

Apdzīvotā vieta izveidojusies pie bijušās Ungurmuižas (Orellen) centra. Muiža vēstures avotos pirmoreiz minēta 1421. gadā, kad to nopirka Kerstens fon Rozens. 15. gadsimta beigās to nopirka fon Ungernu dzimta, no kuras cēlies muižas un ciema latviskais nosaukums. Muižas vāciskais nosaukums, iespējams, cēlies no Ureles pilskalna. Muižas apbūve ir valsts nozīmes arhitektūras piemineklis, muižā ierīkots muzejparks. Ungura ezera krastā kempings.


Metjū Goss

Metjū Hārlijs Goss (; dzimis Lonsestonā, Tasmanijā) ir bijušais Austrālijas šosejas un treka riteņbraucējs.


Sātans

Sātans rietumu kultūrā ir dēmons, ļaunuma un Dieva ienaidnieka simbols, kas kristīgā mitoloģijā tiek saistīts ar Luciferu, Antikristu, pūķi un velnu. Sātans aprakstīts un gleznots kā Dieva pretinieks, kritušais eņģelis, kas padzīts no debesīm. Reliģiskās tradīcijas vairākās formās pieņem Sātanu kā pārdabisku būtni, baznīcas varas un Dieva ienaidnieku, arī jūdaistu, kristiešu un islamistu kanona pretinieku. Sātans saistīts ar sātanismu, ķecerību un okultismu. Sātanisti godina vai pielūdz Sātanu.


Punktu klasifikācija Giro d'Italia

Punktu klasifikācija Giro d'Italia ir viena no papildus klasifikācijām Giro d'Italia sacensībās. To nosaka pēc iegūtās vietas katrā no posmiem, neatkarīgi no laika atstarpēm starp dalībniekiem. Laika posmā no 1967. līdz 1969. gadam līderis nēsāja sakranu krekliņu, bet 1970. gadā krāsa tika nomainīta uz gaišsārti violetu, sauktu par Maglia Ciclamino, alpu vijolītes krāsā. Sarkanā krāsa atkal tika ieviesta 2010. gadā. Tagad līdera krekliņu sauc par Maglia Rosso Passione.


Static-X

Static-X bija amerikāņu smagā metāla grupa, kas izveidota 1994. gadā. Grupa kļuva populāra pēc debijas albuma Wisconsin Death Trip izdošanas. Albums tika pārdots vairāk nekā miljons eksemplāros un tas ieguva platīna statusu. Līdz šim tas ir arī palicis grupas komerciāli veiksmīgākais albums.

Static-X mūzika visvairāk ietilpst industriālā metāla žanrā. Pati grupa savu mūziku bieži dēvē par "evil disco" (ļauno disko).

2014. gada 1. novembrī 48 gadu vecumā mirst grupas līderis Veins Statiks, un grupa beidz pastāvēt.


Jauno braucēju ieskaite Giro d'Italia

Jauno braucēju ieskaite Giro d'Italia ir viena no papildus ieskaitēm Giro d'Italia sacensībās. Tā pastāv kopš 1976. gada. Ieskaites līderis valkā baltu krekliņu (). Ieskaites uzvarētāju nosaka pēc kopvērtējuma laika, bet ņemot vērā tikai sportistus līdz 25 gadu vecumam.

No 1976. līdz 1994. gadam ieskaite attiecās uz braucējiem pirms 24 gadu vecuma. Ieskaites līderim piešķir baltu krekliņu (maglia bianca). Pēc 1994. gada sezonas šī ieskaite vairs netika izdalīta. To atjaunoja līdz ar 2007. gada sacensībām, bet vecuma robežu noteica līdz ar 25 gadu vecumu.


Anatols Lapiņš

Anatols Kārlis Lapiņš (; dzimis Rīgā, miris Bādenbādenē, Vācijā) bija Vācijas latviešu automašīnu dizaineris un sacīkšu braucējs. Porsche galvenā dizainera amatā viņš pārraudzīja priekšpiedziņas, šķidrumdzeses modeļu 928, 924 un 944 izstrādi, ko sāka ražot 1970. gadu vidū un beigās, kā arī divas Porsche 911 versijas.


Mantuja

Mantuja (, ) ir pilsēta Itālijā, Lombardijas reģionā. Tā ir Mantujas provinces administratīvais centrs. Pilsētu ieskauj trīs 12. gadsimtā mākslīgi izrakti ezeri. Bija arī ceturtais ezers, bet tas 18. gadsimta beigās izžuva.

Mantujā vairākus gadsimtus valdīja Gonzagu dzimta (1328—1708). Tās valdīšanas laikā pilsētā attīstījās māksla, kultūra un mūzika. Mantujai ir nozīmīga loma operas attīstības vēsturē, jo šeit dzīvoja itāļu komponists Klaudio Monteverdi. Netālu no pilsētas ir dzimis Romas vēsturnieks Vergīlijs. Mantuja ir zināma arī kā pilsēta, uz kurieni Viljama Šekspīra lugā "Romeo un Džuljeta" tika izraidīts galvenais lugas varonis Romeo.

2007. gadā Mantujas vecpilsētu (centro storico) un Sabjonetas komūnu Mantujas provincē UNESCO pasludināja par Pasaules mantojuma objektiem.

2017. gadā Itālijas vides aizsardzības asociācija Legambiente Mantuju nosauca par vislabāko Itālijas pilsētu pēc dzīves un vides kvalitātes.


Kalnu klasifikācija Giro d'Italia

Kalnu klasifikācija Giro d'Italia ir viena no papildus klasifikācijām Giro d'Italia sacensībās. Šajā klasifikācijā punktus piešķir sportistiem, kuri pirmie sasniedz iepriekš norādītas kāpumu virsotnes. Vairums kāpumu ir kategorizēti pēc grūtības un atrašanās vietas posma distancē. Bonusi tiek piešķirti arī par finišiem kalnu virsotnēs un pirmajiem braucējiem, kuri šķērso Cima Coppi, kā tradicionāli apzīmē augstāko punktu visā tūrē. Cima Coppi tika izveidots 1965. gadā, lai godinātu leģendāro Itālijas riteņbraucēju Fausto Kopi.

Pirmoreiz klasifikācija tika apkopota 1933. gadā. No 1974. līdz 2011. gadam līderis valkāja zaļo krekliņu (), bet 2012. gadā kā daļa no sponsorēšanas līguma, krekliņa krāsa tika mainīta uz zilu ().


Āfrikas placentāļi

Āfrikas placentāļi (Afrotheria) ir zīdītāju klases (Mammalia) augstākā kārta, kas pieder placentāļu infraklasei (Eutheria). Tā apvieno 2 virskārtas. Šīs augstākās kārtas mūsdienu sugas ir sastopamas Āfrikā vai to izcelsme ir saistīta ar Āfriku. Šajā grupā ir apvienoti zeltainie kurmji, Āfrikas skudrulāči, ziloņi un sirēnas. Visu šo dzīvnieku kopējais priekštecis nebija atklāts līdz beigām. Vēsturiski snuķaiņi tika iedalīti pie nagaiņiem, bet Āfrikas kukaiņēdāji pie kukaiņēdājiem.


Āfrikas kukaiņēdāji

Āfrikas kukaiņēdāji (Afroinsectiphilia) ir zīdītāju klases (Mammalia) virskārta, kas pieder Āfrikas placentāļiem (Afrotheria). Tā apvieno 3 mūsdienās dzīvojošu sugu kārtas. Šīs virskārtas sugas ir sastopamas Āfrikā vai to izcelsme ir sastīta ar Āfriku. Virskārta ir izveidota, balstoties uz pēdējo gadu molekulārajiem pētījumiem. Lielākā daļa šīs grupas kārtu vēl nesenā pagātnē tika iedalītas pie kukaiņēdājiem. Starp šīs grupas sugām nav morfoloģiskas līdzības, to radniecību var noteikt, tikai izmantojot DNS pētījumus.


Cauruļzobji

Cauruļzobji, cauruļzobju dzimta (Orycteropodidae) ir vienīgā cauruļzobju kārtas (Tubulidentata) dzimta. Lai arī ir atrastas daudzas seno cauruļzobju fosilijas, līdz mūsdienām ir izdzīvojusi tikai viena suga — cauruļzobis (Orycteropus afer). Cauruļzobju dzimta ir radusies Āfrikā miocēna sākumā apmēram pirms 6—7 miljoniem gadu. Vēlāk miocēna beigās tā ir izplatījusies arī Eirāzijas kontinentā. Lielākā daļa cauruļzobju sugu izmira pliocēna beigās. Šobrīd ir atrastas vairāk kā 40 seno cauruļzobju fosilie kauli. Visbiežāk tiek atrasti zobu fragmenti, pēdu kauli un nedaudz stilbu kaulu. Ļoti reti izdodas atrast labi saglabājušās fosilijas.

Visiem cauruļzobjiem ir vairākas kopīgas anatomiskas īpašības. Bet to galvenā kopīgā īpašība ir zobi, kas devuši kārtai arī nosaukumu — tie atgādina caurulītes, kas nepārtraukti aug. Zobiem nav ne emaljas, ne sakņu. Sekojošā sistemātika sastādīta 2009. gadā.


Lapiņš

Alberts Lapiņš (1899—1937) — Sarkanās armijas karavadonis; Alvis Lapiņš (1946) — režisors; Anatols Lapiņš (1930—2012) — autoražotājs; Andris Lapiņš (1970) — operdziedātājs; Ģirts Lapiņš (1976) — uzņēmējs un politiķis; Jānis Lapiņš (1885—1941) — publicists, rakstnieks un pedagogs, viens no Latvijas karoga atjaunošanas rosinātājiem; Kārlis Lapiņš (1909—2004) — agronoms; Mārtiņš Lapiņš (1873—1954) — filmu operators un fotogrāfs; Osvalds Lapiņš (1905—1991) — agronoms; Pēteris Lapiņš (1986) — aktieris; Rūdolfs Lapiņš (1898—1969) — politiķis.


Konstantīns Ovčiņņikovs

Konstantīns Ovčiņņikovs (dzimis Biškekā) ir krievu tautības Latvijas džudists.

2001. gadā Ungārijā un 2002. gadā Nīderlandē izcīnījis otro vietu Eiropas U-20 čempionātā. 2007. gadā svinējis uzvaru Latvijas čempionātā, 2008. gadā uzvarējis Latvijas II Olimpiādē un 2011. gadā triumfējis Latvijas atklātajā čempionātā. Tāpat vairākas medaļas izcīnījis Lietuvas čempionātā. 2012. gada aprīlī izcīnījis bronzas medaļu Eiropas čempionātā. Vairākas reizes ierindojies pirmajā trijniekā Pasaules kausa posmos.

K. Ovčiņņikovs kvalificējās , kur zaudēja sacensību pirmajā kārtā un izstājās no turnīra.


Ovčiņņikovs

Konstantīns Ovčiņņikovs (1983) — Latvijas džudists. Vjačeslavs Ovčiņņikovs (Вячеслав Александрович Овчинников; 1936) — krievu komponists.


Uzvaras diena

Uzvaras diena ir 9. maijā svinama diena Armēnijā, Azerbaidžānā, Baltkrievijā, Gruzijā, Kazahstānā, Kirgizstānā, Krievijas Federācijā, Moldovā, Tadžikistānā, Turkmenistānā un Uzbekistānā, kas veltīta PSRS uzvarai pret nacistisko Vāciju 1945. gadā.


Šternberga (Vācija)

Šternberga () ir pilsēta Vācijā, Mēklenburgā-Priekšpomerānijā, uz austrumiem no Šverīnes pie Varnovas upes. Āmtes centrs. Pie pilsētas atrodas muzejs - atjaunota slāvu ezerpils (Archäologisches Freilichtmuseum Groß Raden). Pilsēta dibināta 12. gadsimtā slāvu varnu (Warnower) cilts teritorijā. Daļēja saglabājušies viduslaiku aizsardzības mūri. 1549. gadā Šternbergā notika kārtu sapulce, kas nolēma ieviest luterticību Mēklenburgā.


Ernsts Barlahs

Ernsts Barlahs (; dzimis , miris ) bija ekspresionisma vācu tēlnieks, grafiķis un rakstnieks.

Dzimis Vēdelē. Skolā gāja Raceburgā. Mākslu studēja Hamburgā, Drēzdenē un Parīzē. Pēc studijām veidoja darbus jūgendstilā, tomēr pēc ceļojuma uz Krieviju 1906. gadā pievērsās ekspresionismam, ietekmējoties arī no gotikas. No 1910. gada līdz savai nāvei 1938. gadā dzīvoja un strādāja Gistrovā, kuras oficiālajā nosaukumā kopš 2006. gada ir priedēklis Barlachstadt (Barlaha pilsēta). Pirms Pirmā pasaules kara būdams kara piekritējs, pats tajā piedalījās. Dienesta rezultātā kļūdams pacifists, pēc nacistu nākšanas pie varas tika pasludināts par deģeneratīvās mākslas pārstāvi. Daudzi Barlaha darbi tika konfiscēti, daļa iznīcināti. Barlahs sarakstījis arī 8 lugas, 2 romānus un autobiogrāfiju.


Starhawk (2012. gada spēle)

Starhawk ir 2012. gada 8. maijā ASV un 2012. gada 9. maijā Eiropā tikai PlayStation 3 konsolei izdota trešās personas šaujamspēle. Spēle ir pēctece 2007. gada spēlei Warhawk.


Vitenburga

Vitenburga () ir pilsēta Vācijā, Mēklenburgā-Priekšpomerānijā, uz rietumiem no Šverīnes. Āmtes centrs. Pilsētā atrodas kalnu slēpošanas halle ar 640 m garu distanci.


Ak Bars

Ak Bars (tulkojumā no tatāru valodas — sniega leopards) ir Tatarstānas simbols, atveidots uz tā ģerboņa.

HK Ak Bars — Kazaņas hokeja klubs; Ak Bars — Kazaņas komercbanka;


Kalahari

Kalahari ir liela tuksnešaina savanna Dienvidāfrikā, aizņem lielāko daļu no Kalahari ieplakas. Tas klāj lielāko daļu no Botsvānas teritorijas, kā arī daļu no Namībijas un Dienvidāfrikas teritorijas. Raksturīgas smilšainas tuksnešu, pustuksnešu un savannas ainavas. Vidējais nokrišņu daudzums svārstās no 76 līdz 190 mm gadā. Visvairāk nokrišņu izkrīt laika periodā no novembra līdz aprīlim. Liela daļa no Kalahari ir aizsargāta teritorija — pastāv vairāki nacionālie parki un rezervāti, piemēram, Kalahari-Gemsbokas nacionālais parks un Etošapana rezervāts. Nosaukums cēlies no cvanu valodas Kgala — 'lielās slāpes' vai Kgalagadi — 'vieta bez ūdens'.


Beastie Boys

Beastie Boys tika izveidota 1979. gadā un sākotnēji spēlēja smago pankroku, pēc tam grupa pārgāja uz eksperimentālo hiphopu. 1985. gadā tā piedalījās turnejā ar Madonnu un gadu vēlāk izdeva debijas albumu Licensed to Ill. Albums bija ļoti veiksmīgs un tika pārdots vairāk nekā 9 miljonos eksemplāru. Kopumā Beastie Boys ir pārdevuši vairāk kā 40 miljonus albumu visā pasaulē, kļūstot par vienu no pārdotākajām un arī kritiķu atzītākajām hiphopa mūzikas grupām 1990. gados.


Advanced Extremely High Frequency

Advanced Extremely High Frequency jeb AEHF (no "Attīstīta ekstremāli augsta frekvence") ir ASV Gaisa spēku Gaisa spēku kosmosa pavēlniecības sakaru pavadoņu sistēma. Pavadoņi paredzēti drošiem sakariem ASV Bruņotajiem spēkiem, Britu Bruņotajiem spēkiem, Kanādas Spēkiem un Nīderlandes Bruņotajiem spēkiem.

Sākotnēji bija plānots, ka sistēma sastāvēs no četriem kosmiskajiem aparātiem ģeostacionārajā orbītā. 2012. gadā tika sākti darbi pie vēl divu pavadoņu izgatavošanas.

AEHF sistēmas primārais kontraktors ir Lockheed Martin, kas izgatavo zemes segmentu, nodrošina pavadoņu platformu un atbild par visu sistēmu integrāciju. Northrop Grumman nodrošina derīgo kravu un asociētos komponentus. Visu projektu pārvalda Gaisa spēku kosmosa pavēlniecības MILSATCOM programmas birojs. AEHF sistēmu apkalpo Gaisa spēku 4. Kosmosa operāciju eskadrons, kas izvietots Šrīvera Gaisa spēku bāzē Kolorādo.

Pavadoņi var nodrošināt daudzus kanālus starp dažādās zemeslodes vietās (līdz 65° ziemeļu un dienvidu platuma) esošiem lietotājiem gan ar zemes stacijām gan termināliem. Starpsavienojumi starp pavadoņiem ļauj veikt sakaru seansus starp termināliem, neizmantojot zemes stacijas. Pavadoņiem ir nodrošināta aizsardzība pret signāla slāpēšanu un pārtveršanu. Sistēma spēj darboties arī kodolkara gadījumā, pavadoņi autonomi spēj risināt uz borta radušās problēmas.

AEHF nomainīs novecojušo Milstar sistēmu, bet būs savietojama ar Milstar iekārtām. Pavadoņu raidītāji darbojas frekvencē 44 GHz augšupsaitē (EHF joslā) un 20 GHz lejupsaitē (SHF joslā). Katram pavadonim ir 14 antenas, no kurām divas izmanto divpusēju kanālu izveidošanai ar citu pavadoni.


Pauls Heize

Pauls Johans Ludvigs fon Heize (, dzimis , miris ) bija vācu rakstnieks, kas 1910. gadā saņēma Nobela prēmiju literatūrā par ideālisma caurausto augsto meistarību.


Raiskums

Raiskums (agrāk arī Raiskuma muiža) ir ciems Cēsu novada Raiskuma pagastā, pagasta centrs. Izvietojies pagasta dienviddaļā Raiskuma ezera dienvidu krastā no novada centra Cēsīm un no Rīgas.

Apdzīvotā vieta izveidojusies pie bijušās Raiskuma muižas (Raiskum; dibināta 1554. gadā) centra. Muižas nosaukums, iespējams, cēlies no blakus esošā ciematiņa Raise Kaneggi vai Roiskül nosaukuma.

Raiskumā atrodas pagasta pārvalde, pamatskola, speciālā internātpamatskola (Aleksandra Bieziņa Raiskuma pamatskola), bibliotēka, Auciema pasta nodaļa, viesu nams, veikals.


Sila lācītis

Sila lācītis (Leccinum vulpinum) ir Latvijā vidēji bieža beku dzimtas sēne, kuras augļķermeņi ir ēdami. Sadzīvē bieži tiek vienkāršoti saukti par tiem līdzīgajām apšubekām, ar kuru un bērzubeku sugām ietilpst vienā lācīšu ģintī.


Džeremijs Renners

Džeremijs Lī Renners (; dzimis Modesto, Kalifornijā, ASV) ir amerikāņu aktieris, dziedātājs, dziesmu autors, kinoproducents, mūziķis.


Džošua Diamels

Džošua Deivids Diamels (; dzimis Minotā, Ziemeļdakotā, ASV) ir amerikāņu aktieris.

Pazīstams ar lomu NBC seriālā Las Vegas (2003–2008), kā arī ar lomu filmā "Transformeri" (2007) un trijos tās turpinājumos. Piedalījies arī tādās filmās kā "Dzīve, kāda tā ir" (Life as We Know It, 2010), "Jaungada nakts" (2011), "Filma 43" (2013), "Droša osta" (Safe Haven, 2013), "Ar mīlestību, Saimons" (Love, Simon, 2018), "Bandīts" (2022) un Shotgun Wedding (2022).


Pudučerri

Pudučerri () jeb Pondičeri () ir Indijas savienības teritorija (administratīvā vienība), kuru veido četras Francijas bijušās kolonijas Indijā: Pudučerri, Kāraikāla, Mahe un Janama. Teritorijas administratīvais centrs un lielākā pilsēta ir Pudučerri, kas ir arī teritorijas nosaukuma pamatā. Pudučerri kopēja platība ir 492 km², bet iedzīvotāju skaits pārsniedz 1,24 miljonus.


Patna

Patna (, Paṭnā) ir pilsēta Indijas ziemeļos, Bihāras štata administratīvais centrs, atrodas Gangas upes dienvidu krastā. Pilsētā atrodas vairāki budisma, hinduisma un džainisma svētceļotāju galamērķi. Vēsturiski ar nosaukumu Pataliputra tā ir bijusi galvaspilsēta vairākām valstīm, kas pastāvēja mūsdienu Indijas teritorijā, piemēram, Maurju impērijai. 2011. gadā Patnā dzīvoja aptuveni 1,68 miljoni iedzīvotāju, un pēc šī rādītāja tā ir 19. lielākā pilsēta Indijā.


Miluza

Miluza (, , ) ir pilsēta Francijas ziemeļaustrumos, Elzasas reģionā, Augšreinas departamentā. Atrodas netālu no Francijas robežas ar Vāciju un Šveici. 2009. gadā Miluzā dzīvoja aptuveni 111 tūkstoši iedzīvotāju, un pēc šī rādītāja tā ir lielākā Augšreinas departamenta pilsēta un otra lielākā Elzasas pilsēta aiz Strasbūras.

Miluza ir izslavēta ar muzejiem. Pilsētā atrodas Nacionālais automašīnu muzejs (Cité de l'automobile) un Nacionālais vilcienu muzejs (Cité du train), kas ir lielākie automašīnu un vilcienu muzeji Francijā. Miluzā atrodas Augšelzasas universitāte.


Tenzings Norgajs

Tenzings Norgajs (Tenzing Norgay; dzimis 1914. gada maijā, miris ) bija Nepālas šerpu alpīnists.

Ar alpīnismu sācis nodarboties 19 gadu vecumā. Viņš ir viens no populārākajiem alpīnistiem pasaulē. Kopā ar jaunzēlandieti Edmundu Hilariju kļuva par pirmajiem, kam izdevies sasniegt Zemes augstāko virsotni Everestu. Time T. Norgaju iekļāva 20. gadsimta ietekmīgāko personu sarakstā.


Samsung

Samsung Group () ir starptautisks Dienvidkorejas konglomerātuzņēmums, kura vadība atrodas Seulā, Dienvidkorejā. Tam ir vairāki meitas uzņēmumi, kā arī radniecīgi uzņēmumi, vairākums no kuriem apvienojušies zem Samsung zīmola. Ievērojami Samsung rūpniecības meitas uzņēmumi ir Samsung Electronics (pasaulē lielākais IT uzņēmums pēc 2011. gada ieņēmumiem), Samsung Heavy Industries (pasaulē otrs lielākais kuģu būves uzņēmums pēc 2010. gada ieņēmumiem), Samsung Engineering un Samsung C&T (pasaulē 35. un 72. lielākie būvniecības uzņēmumi). Tāpat ievērojami meitas uzņēmumi ir Samsung Life Insurance, Samsung Everland un Cheil Worldwide. Samsung produkcija sastāda apmēram piekto daļu visas Dienvidkorejas eksporta un tā ieņēmumi ir lielāki nekā daudz valstu IKP. 2006. gadā tā būtu 35. lielākā ekonomika pasaulē. Uzņēmumam ir liela ietekme uz valsts ekonomisko attīstību, politiku, medijiem, kultūru.


Patujāra šķiedrgalvīte

Patujāra šķiedrgalvīte (Inocybe erubescens) ir nāvīgi indīga sēne, kurā ir 20 reizes vairāk muskarīna nekā sarkanajā mušmirē. Agrākā indīgā sēne pavasarī, parādās jau maijā. Patujāra šķiedrgalvīti var sajaukt ar auzeni, bet atšķirībā no šķiedrgalvītes tās cepurīte nav smaila. Cilvēkam nāvējošu muskarīna devu satur jau 40—80 g Patujāra šķiedrgalvītes augļķermeņu. Patujāra šķiedrgalvīte ir saprotrofa sēne. Mīkstumam ir patīkama garša un svaigu augļu smarža, kura vēlāk kļūst nepatīkama.


Parakstu konkurss

Parakstu konkurss ir sacensība starp vairākiem dalībniekiem, kurā jāizdomā apraksts konkursa uzdevumā dotajam attēlam. Attēlu, kā arī noteikumus un informāciju par konkursa norisi sniedz konkursa rīkotājs.


Vecauce

Vecauce ir ciems Dobeles novadā Vecauces pagastā. Izvietojies pagasta rietumos pie bijušā novada centra Auces ziemeļrietumu robežas no Rīgas. Vecaucē atrodas LBTU mācību centrs, ārsta prakse, Auces pasta nodaļa, veikals. Vecauces luterāņu baznīca un muižas apbūve ir valsts nozīmes arhitektūras pieminekļi. Muižas pilī iekārtots muzejs.


Adriāno Malori

Adriāno Malori (; dzimis Parmā) ir Itālijas šosejas riteņbraucējs, kas pārstāv UCI ProTeam komandu .

2010. gada Tour de France viņš saņēma Lanterne Rouge apbalvojumu par pēdējo vietu tūrē, atpaliekot no Andi Šleka gandrīz četras ar pusi stundas. 2011. gadā izcīnījis Itālijas čempiona titulu individuālajā braucienā. 2012. gada Giro d'Italia pēc 6. posma, kurā viņš izcīnīja otro vietu, Malori kļuva par sacensību līderi. Šo statusu viņš zaudēja jau nākamajā posmā.

2014. gada Vuelta a España pēdējā posmā, kas bija īss individuālais brauciens, Malori izcīnīja savu pirmo uzvaru kādā no Lielajām tūrēm.